
PREFAŢĂ 


Lucrarea „Tratat de tehnică a masajului terapeutic şi kinetoterapia complementară”, 
ediția a IV-a revizuită şi adăugită, apărută la editura A.O.Ş.R., este o apariţie editorială de 
referinţă, realitate dovedită atât de nevoia de informare profesională în domeniu, cât şi 
prin modul de prezentare a corelaţiei „masaj terapeutic — kinetoterapie“. Tema abordată, 
cu o valoare specifică deosebită prin pragmatismul ei, este rodul unei experienţe de peste 
45 de ani. În anul 2008, domnul Anghel Diaconu transfera pentru prima dată întreaga sa 
experienţă didactică şi profesională în paginile unei lucrări de acest tip. Lucrarea intitulată 
„Manual de tehnică a masajului terapeutic“, prima apariţie în domeniu, a fost publicată de 
Editura Medicală. Manualul a acoperit golul existent în literatura medicală de specialitate, 
atât în ţara noastră, cât şi în alte ţări şi s-a dovedit a fi de o utilitate remarcabilă în 
formarea şi perfecționarea aplicării masajului terapeutic pentru un număr important de 
practicieni, de la fizioterapeuţi — nivelul postliceal clasic sau cel special, la fizioterapeuţi 
în registrul universitar, rezidenţi şi medici specialişti. 

Această primă apariție a fost solicitată de un număr extrem de important de 
specialişti, beneficiari ai informaţiilor complexe cu caracter aplicativ privind masajul 
terapeutic. 

În anul 2010, lucrarea a fost atestată de Ministerul Educaţiei Naţionale ca manual de 
studiu pentru şcolile de specialitate, la toate nivelele (elevi, studenţi). 

Ca urmare a cererilor, Editura Medicală a publicat, în anul 2012, a doua ediție a 
„Manualului de tehnică a masajului terapeutic”, revizuit şi adăugit, atestat de Ministerul 
Educaţiei Naţionale. 

În anul 2013, Academia Oamenilor de Ştiinţă din România a aprobat editarea lucrării 
cu valoare de „Tratat de tehnică a masajului terapeutic” - ediția I. Ca urmarea a solicitării 
specialiştilor, tot în anul 2013 editura Academiei Oamenilor de Ştiinţă din România a 
editat „Tratatul de tehnică a masajului terapeutic şi kinetoterapia complementară”, ediţia a 
II-a revizuită şi adăugită. 

Această lucrare a fost distinsă cu premiul special al juriului, în cadrul concursului de 
carte „Gheorghe Ardeleanu”, organizat în data de 20.05.2014, la Băile-Felix, judeţul 
Bihor. A.N.R. i-a acordat autorului acestei lucrări diploma de excelenţă, Şcoala Postliceală 
Sanitară „Regina Elisabeta” din Bucureşti şi A.B.F.T.D.V.R i-au acordat diplome de merite 
deosebite, de asemenea Şcoala Postliceală de Tehnicieni Maseuri, Cluj-Napoca i-a acordat 
diploma de excelenţă. „Tratatul de tehnică a masajului terapeutic şi kinetoterapia 
complementară” este reeditat de Academia Oamenilor de Ştiinţă din România, în anul 
2014, ediţia a III-a, revizuită şi adăugită. 

Asociaţia Nevăzătorilor din România, la solicitarea membrilor ei care practică această 
terapie, editează „Manualul de tehnică a masajului terapeutic şi kinetoterapia 


complementară” în alfabetul Braille, în anul 2015. 

Lucrarea de faţă păstrează o parte din conţinutul primei apariţii, actualizează temele şi 
aduce plusvaloare prin viziunea de prezentare nouă, prin dezvoltarea subiectelor în 
context corelativ - „masaj terapeutic şi kinetoterapie asociată”. 

Contextul istoric şi realitatea actuală a platformei europene privind formarea 
diferiților specialişti din grupul de recuperare, impun pregătirea profesională continuă 
(long life learning). Acestui deziderat îi răspunde din plin şi fizioterapia, ce necesită 
periodic actualizarea informaţiilor, în vederea unei bune corespondențe între aspectele 
teoretice şi practice ale formării profesionale la nivel naţional şi în conformitate cu nivelul 
de pregătire din platforma europeană. În acest context, publicaţiile privind masajul 
terapeutic au fost sporadice şi insuficiente ca bază de informare şi formare pentru 
practicianul specialist de balneofizioterapie şi masaj sau balneofiziokinetoterapie şi masaj, 
astfel încât apariţia acestei lucrări a fost extrem de oportună, găsindu-şi atât locul, cât şi 
utilitatea. 

Lucrarea acoperă o arie importantă a nevoilor de formare profesională teoretică şi 
practică pentru specialistul de  Balneofiziokinetoterapie, de Fiziokinetoterapie si 
Kinetoterapie, prin structurarea materialului, prin detalierea metodologiilor de aplicare a 
diferitelor categorii de proceduri de masaj terapeutic şi prin asocierea unui bogat material 
ilustrativ. 

Conţinutul „Tratatului” se structurează logic, iniţial cu aspectele specifice ce ţin de 
infrastructura sectorului de medicină fizică, respectiv masaj terapeutic şi kinetoterapie 
asociată, continuate cu principiile generale după care se ghidează activitatea personalului 
din sectorul de masaj terapeutic. 

Prin modalităţile de prezentare şi organizare a capitolelor, metodologiilor, noţiunilor 
şi a procedeelor tehnice, conţinutul „Manualului” corespunde cerinţelor de formare şi 
perfecţionare a specialiştilor care practică masajul terapeutic, corespunzând în acelaşi 
timp cu programa analitică referitoare la masajul terapeutic indicat ca metodă terapeutică, 
în contextul programelor de recuperare sau în programe profilactice. Prin conţinut, cititorii 
primesc informaţii privind particularitățile diferitelor arii topografice, se familiarizează 
progresiv cu aspectele fiziologice şi fiziopatologice la nivelul organelor şi ţesuturilor pe 
care se exercită manevrele de masaj, învaţă să urmărească efectele fiziologice şi 
terapeutice ale diferitelor forme de masaj terapeutic şi regăsesc, în manieră aplicativă, 
Justificarea corelațiilor dintre masajul terapeutic şi kinetoterapia asociată. 

Capitolul I prezintă criterii esenţiale pentru selectarea persoanelor care doresc să 
devină maseuri. De asemenea, sunt prezentate noţiunile de bază pe care trebuie să şi le 
însuşească orice persoană care doreşte să practice această profesie şi, în continuare, 
condiţiile şi dotarea sălii de masaj. 

În Capitolul II, autorul Anghel Diaconu clasifică şi detaliază structurat manevrele 
masajului terapeutic. 


Capitolul III cuprinde recomandările generale privind tehnica de efectuare corectă a 


metodologiilor manevrelor masajului terapeutic. In continuare, este prezentată descrierea 
topografică şi anatomofiziologică, urmată de tehnica de efectuare a fiecărei manevre a 


masajului pe fiecare regiune şi pe fiecare zonă a corpului uman. 


Capitolul IV prezintă tehnica de efectuare a masajului general, care este o sinteză a 
masajului pe regiuni. Autorul insistă asupra respectării reacţiilor de vecinătate, având în 
vedere pachetul musculo-vasculo-nervos şi organele profunde, asupra particularităților 
algice şi trofice locale sau de vecinătate şi asupra particularităților de reacţie somatică 
nespecifică şi psihocomportamentală. În continuare este prezentat rolul masajului 
terapeutic în creşterea eficienţei tratamentului cu masaj limfatic, reflex şi sportiv. 

Capitolul V prezintă condiţiile şi tehnica de efectuare a masajului pe copil (bebeluş) 
de către mămici sau/şi de către maseuri 

În Capitolul VI, Conf. Dr. Gilda Mologhianu prezintă masajul, tehnici particulare. 

Capitolul VII, masajul pe scaun. 

În Capitolul VIII, Prof. Dr. Adriana Sarah Nica prezintă masajul terapeutic, procedură 
de bază în recuperare, evaluarea medicală, indicaţiile şi contraindicaţiile acestei terapii. 

Capitolul IX, masajul în afecţiuni neurologice şi reumatismale. 

Pe baza acestui „Tratat? cu un conţinut clar prezentat, coerent structurat şi 
convingător ilustrat, se pot realiza atât prezentări teoretice, cât şi lucrări practice de tip 
demonstraţii comparative, exerciţii aplicative, studii de caz, analiză de situaţii pe diferite 
categorii de patologie, particularizate pe caz. Lucrarea poate sta la baza dobândirii de 
bună calitate. Are un caracter aplicativ, acoperind o nevoie de informare şi de exerciţiu 
corectiv în domeniul fizioterapiei, ca ofertă specifică de terapie nonfarmacologică. De 
remarcat este şi aspectul de noutate pentru literatura internaţională de specialitate. 

„Tratatul” este scris după o experienţă îndelungată de cunoaştere şi aplicare a celor 
prezentate, fiind rodul acumulării secvențiale profesionale atât în zona de aplicare 
terapeutică, cât şi în zona de educaţie. 

Autorul, constant şi meticulos în pregătirea şi perfecţionarea sa permanentă, a absolvit 
cursurile de nivel european de Preparator formare persoane adulte, organizate de Consiliul 
Naţional de Formare Profesională a Adulţilor, de Ministerul Educaţiei Naţionale şi de 
Ministerul Muncii. 

Anghel Diaconu a pregătit şi format numeroase generaţii de specialişti în domeniu. 
De asemenea, a participat la realizarea temelor de cercetare privind recuperarea capacităţii 
de muncă a deficienţilor locomotori din cadrul Laboratorului de Cercetare al Institutului 
de Expertiză Medicală şi Recuperare a Capacităţii de Muncă şi a coordonat direct 
cursurile de perfecţionare şi recalificare organizate de Ministerul Muncii în cadrul 


Institutului. 


prof. dr. Adriana Sarah NICA 

prof. Catedra de Recuperare de la Universitatea de Medicină 

şi Farmacie „Carol Davila” Bucureşti şi la 

Institutul Naţional de Recuperare, Medicină Fizică şi Balneoclimatologie 

SCURT ISTORIC 


Masajul are o origine foarte îndepărtată, ca metodă terapeutică descoperită de oameni 
pentru alinarea suferințelor. 

Primele dovezi ale practicării masajului provin încă din antichitate. În medicina 
tradițională chineză, masajul era folosit pentru activarea circulației şi stimularea, respectiv 
calmarea nervilor. În India antică, vechii indieni îşi ungeau corpul cu uleiuri aromate şi se 
îmbăiau în apele fluviilor socotite sacre. Masajul indian constă în neteziri, presiuni şi 
frământări ale părţilor moi ale corpului, începând cu faţa, continuând cu trunchiul şi 
terminând cu membrele superioare şi inferioare. Pe membre, manevrele se efectuau în ritm 
rapid de la rădăcină spre extremităţi (ca şi cum s-ar fi dorit eliminarea răului din acestea). 
Grecii şi romanii, buni cunoscători ai anatomiei omului, foloseau masajul preparator şi de 
refacere pentru atleți. Celebrii medici greci ai antichităţii, Herodicos şi Hipocrat, care 
cunoşteau beneficiile masajului şi influenţa exerciţiilor fizice asupra organismului, au 
folosit aceste metode în tratarea pacienţilor. Alte popoare vechi — asirienii, babilonienii, au 
folosit masajul pentru tratarea războinicilor răniţi în luptă (masajul de recuperare). 

Bazele ştiinţifice ale masajului au fost create de către terapeutul Per Henrik Ling din 
Suedia. Suferind de artrită reumatoidă, acesta a încercat să identifice o metodă de 
înlăturare a durerii, prin îmbinarea cunoştinţelor medicale cu un complex de manevre 
(masaj) şi exerciţii fizice. 

În prezent, masajul medical, numit şi suedez (după originea celui care l-a creat în 
forma actuală) este cea mai populară şi cea mai eficientă formă de masaj. 

Masajul medical a început să se dezvolte în ţara noastră în cea de-a doua jumătate a 
secolului al XIX-lea. Primii medici care au introdus terapia prin masaj medical au fost 
specialişti în ortopedie, chirurgie şi reumatologie, iar primele lucrări de specialitate 
privind masajul au fost tezele de doctorat elaborate de R.P. Hanga (în 1885), N. Halmagiu 
(în 1889), dr. E.T. Petrescu, dr. Adrian Ionescu, dr. Marius Sturza, dr. Traian Dinculescu, 
dr. T. Agârbiceanu. 

Au mai elaborat lucrări privind diverse forme de masaj şi alti specialişti în domeniu, 
precum prof. dr. Adriana Sarah Nica, conf. dr. Delia Cinteză, conf. dr. Gilda Mologhianu, 
dr. Elena Luminiţa Sidenco. 

Un merit deosebit au avut T. Agârbiceanu şi K. Reghina, care au introdus şi au predat 
în şcolile de specialitate terapia prin masaj medical şi au format numeroase generaţii de 
specialişti. 

Preambul 


Masajul este o procedură terapeutică nonfarmacologică ce se practică încă din 
antichitate, în beneficiul diverselor persoane, pentru a le da o stare de bine, sau pentru a le 
alina suferinţa. 

În prezent, terapia prin masaj este solicitată din ce în ce mai mult ca terapie aplicată 
pe diverse persoane, în scop de întreţinere sau în scop terapeutic (în recuperare). 

Domeniul sănătății cuprinde atât grupurile mari de persoane aparent sănătoase, cât şi 
diverse grupuri de persoane cu diverse afecţiuni, din fiecare grup existând un număr 
important de persoane beneficiare ale masajului. 

Cine masează, ce şi pentru ce? 

Trebuie clarificat faptul că „masajul”, pentru care diferite persoane se formează şi se 
specializează profesional, are două direcţii de utilizare, respectiv masajul de întreţinere 
pentru populația aparent sănătoasă şi masajul terapeutic, pentru diferite categorii de 
pacienţi cu diferite patologii. În acest context, nu poate fi indiferent cine dezvoltă 
programul de masaj asupra cui, în ce scop şi ce tip de masaj se efectuează. 

a. Aplicarea masajului terapeutic pe pacienti impune, în prealabil, o evaluare medicală 
a acestora, pentru selectarea lor şi pentru a stabili cu adevărat că sunt beneficiari ai tipului 
şi modului de masaj terapeutic, într-un context de aplicare a unor programe de terapie 
fizicală de recuperare. Formarea profesională a celor care vor practica masajul terapeutic 
trebuie să fie cea de fizioterapeut (respectiv  balneofizioterapeut şi masaj, 
balneofiziokinetoterapeut şi masaj, fiziokinetoterapeut şi masaj, cu diferite nivele de 
pregătire pentru domeniul medical, începând de la asistenţi de recuperare cu şcoală 
postliceală, de asemenea kinetoterapeuţi cu studii superioare, cât şi cei de la secţiile de 
recuperare din cadrul facultăţilor de profil). Toţi aceştia au o pregătire complexă (cu o 
programă analitică de studiu corespunzătoare nivelului de pregătire) în ceea ce priveşte 
indicaţiile şi patologia afecţiunilor care sunt obiectul activităţii privind terapia aplicată 
pacientului. Persoanele cu pregătirea sus menţionată participă la dezvoltarea programelor 
complexe de recuperare prin terapie fizicală, în care este inclus şi masajul terapeutic. 
Pentru kinetoterapeuţii de profil sportiv, programul de învăţământ include în curriculum, 
pregătirea pentru masajul terapeutic efectuat în contextul programelor cu caracter 
profilactic, obiectul activităţii desfăşurându-se asupra persoanelor sănătoase. 

b. În prezent există, în afara şcolilor de fizioterapie de tip postliceal sau formare 
universitară, cu programă analitică specifică nivelului de pregătire, şi numeroase şcoli de 
recalificare, de formare pentru maseuri (de 6-9 luni, cu număr de ore limitate) cu 
programă de studiu specifică nivelului de pregătire şi timpului de studiu, în care studiază 
sl practică numai masajul. Cei care urmează aceste cursuri practică masaj „de întreţinere”. 

Această nouă categorie profesională începe să se constituie ca factor de presiune pentru 
domeniul medical al fizioterapiei, justificând presiunea printr-o extensie de curriculum cu 
elemente de patologie, dar fără suport teoretic şi practic justificativ pentru pacienţi. 
Maseurii care practică masajul de întreţinere nu cunosc fundalul de formare şi conţinutul 
aspectelor specifice de fizioterapie, particularitățile pentru pacientul de tratat şi limitele de 
competenţă, considerând masajul efectuat drept panaceum. Diferenţa este semnificativă, 
baza de formare în curriculum pentru aceştia este diferită. Trebuie să se respecte limitele 
de competenţă în aplicarea terapiei prin masaj în funcţie de cazuistică şi de pregătire. 
Maseurul — care dezvoltă programul de masaj de „întreţinere” sau alte categorii cuprinse 
sub titulatura de masaj de „punere în formă”, îşi poate exercita această profesie numai în 
cazul persoanelor aparent sănătoase. El poate fi o persoană pregătită teoretic şi practic 
pentru aplicarea unui masaj de întreținere. Circuitul în care se poate desfăşura acest 
program aparţine sectorului de tip spa (cu programe profilactice de tip primar), sectorului 
cosmetic şi de întreţinere corporală şi se dezvoltă la solicitarea persoanelor. Deşi nu 
aparţin domeniului medical, aceste activități ar trebui monitorizate periodic de 
reprezentanți medicali de specialitate. 

Există diferite implicaţii, de la ineficienţa aplicării masajului, la agravarea unor acuze 
şi speculația financiară. Diferenţa de calificare şi competenţa profesională — criterii încă 
nerespectate în diferite zone de aplicare ale masajului de întreţinere sau cel terapeutic, 
poate aduce prejudicii atât persoanelor aparent sănătoase, cât şi pacienţilor şi, nu în 
ultimul rând, domeniului medical de profil. 

De menţionat că prezenta lucrare este aprobată de Ministrul Educaţiei Naţionale cu 
Ordinul Nr. 5455/18.10.2010, ca MANUAL DE TEHNICĂ A MASAJULUI 
TERAPEUTIC ȘI KINETOTERAPIA COMPLEMENTARĂ, pentru studiu la toate 
nivelele de învățământ de specialitate. 

Manualul trebuie folosit obligatoriu la predare în cadrul modulului de masoterapie 
pentru pregătirea tuturor celor care vor practica masajul, indiferent de nivelul de studii, 
deoarece corespunde programei analitice pentru toate şcolile cu pregătire în domeniu. 

Corpul uman poate beneficia de masaj, terapie care prelucrează toate țesuturile 
(tegument, ţesut adipos, conjunctiv, muscular, osos, cât şi diverse aparate şi sisteme) şi în 
mod special, aparatul locomotor (articulaţii, capsulă, ligamente). Sunt puţine excepţii de 
afecţiuni ale corpului uman care nu pot beneficia de terapia prin masaj. 

Masajul de tip sedativ, excitare — stimulare, acţionează atât prin efectul direct, 
mecanic, cât şi prin componenta psiho-comportamentală. 

Abordarea „stării de bine” a pacienţilor privind problematica somatic-organică şi cea 
cognitiv-comportamentală, prin această formă şi soluţie terapeutică la problematica 
individului (mai ales pentru suferințele de tip locomotor), a făcut în multe situaţii ca 
masajul terapeutic să fie mitizat şi râvnit şi să producă efecte secundare sau perverse, ori 
dimpotrivă, să fie minimalizat şi pacientul să nu beneficieze de o formă eficace şi mai 
puţin iatrogenizantă, cu indicaţii pentru anumite situaţii la limită sau în contextul interfeţei 
între fiziologic şi patologic. 

Ținând cont de multitudinea de situaţii, în stare disfunctionalá cvasinormală sau de 
tip patologic - şi a consecinţelor disfunctionale conform clasificării internaţionale 
funcţionale (ICF), aplicarea şi adaptarea tehnicilor de masaj terapeutic se decide şi se 
efectuează personalizat. Ar trebui să se desfăşoare într-o conexiune legată de efectele şi 
indicaţiile masajului terapeutic prin prisma sintagmei „medicina bazată pe dovezi”, faţă de 
care masajul terapeutic, deşi are girul timpului, încă mai are multe necunoscute şi asociază 
o importantă componentă subiectivă, cu un procent de tip efect placebo. 


Noţiunile din conţinutul Preambulului sunt prezentate de Prof. Dr. Adriana Sarah Nica, Catedra de 
Recuperare de la Universitatea de Medicină şi Farmacie „Carol Davila”, Bucureşti şi la Institutul Naţional 
de Recuperare, Medicină Fizică şi Balneoclimatologie. 

CAPITOLULI 


A.METODE PSIHO-PEDAGOGICE, ERGONOMICE SI 
ANATOMO-FIZIOLOGICE OBLIGATORII ÍN SELECTAREA 
PERSOANELOR CARE VOR PRACTICA MASAJUL 


B.NOTIUNI DE SPECIALITATE NECESARE PENTRU 
PREGĂTIREA CELOR CARE VOR PRACTICA MASAJUL 


Noţiuni generale 


Condiţii esenţiale în selectarea şi pregătirea celor care vor 
practica masajul 


A. METODE PSIHO-PEDAGOGICE, ERGONOMICE ȘI 
ANATOMO-FIZIOLOGICE OBLIGATORII ÎN SELECTAREA 
PERSOANELOR CARE VOR PRACTICA MASAJUL 


1. Criterii psiho-pedagogice folosite în selectarea persoanelor care vor 
practica masajul 

Persoanele care fac selecția celor care vor să practice terapia prin masaj trebuie să cunoască 
ample şi complexe noţiuni de: 

a. Psihologie generală (procesele psihice şi interrelaționarea acestora); 

b. Psihologia personalităţii (tipuri de personalitate); 

c. Pedagogie (metode şi tehnici de cunoaştere a personalităţii, ergonomie); 

d. Psihologia clinică (sănătatea mentală); 

e. Psihologia muncii (aptitudini, motivaţie). 

Coroborând aceste noţiuni, persoanele abilitate să facă selecția viitorilor maseuri încep, 
practic, evaluarea acestora în momentul primului contact vizual şi verbal, prin simpla observare a 
profilului fizic, a posturii, a igienei în ansamblu, a mimicii şi a gestualităţii, a stării emoţionale şi a 
abilității de a comunica şi de a stabili relaţii. 

Prin tehnici corecte de intervievare, prin aplicarea unor baterii de teste şi chestionare, se obțin 
informaţii despre persoana respectivă, cât şi despre capacitatea acesteia de a empatiza cu 
pacientul, de a personaliza şi de a se adapta terapiei pe care urmează să şi-o însuşească şi să o 
practice.* 


2. Criterii anatomo-fiziologice în selectarea persoanelor care vor practica 
masajul 

a) Selectarea persoanelor se face şi în funcţie de nivelul studiilor pentru formare în vederea 
practicării tipului de masaj, de întreţinere sau terapeutic; 

b) Sănătatea fizică şi psihică să fie în limitele normale; 

c) Corpul trebuie să fie dezvoltat armonios, în mod special mâinile (să fie corespunzătoare 
efortului pe care îl depune în timpul exercitării profesiei); 

d) Să aibă mâinile calde, uscate şi cu o îndemânare deosebită; 

e) Simţurile tactil şi auditiv să fie normal dezvoltate; 

f) Să fie calme (să nu aibă afecţiuni neuropsihice, deoarece, în timpul tratamentului, stările de 
agitaţie se pot transmite pacientului) şi înțelegătoare cu oamenii aflaţi în suferință; 

g) Să fie pregătite în ceea ce priveşte noțiunile de anatomie şi fiziologie a omului. 

Persoanele selectate trebuie să aibă un profil fizic şi psihologic adecvat pentru a exercita 
terapia prin masaj. 

B.NOTIUNI DE SPECIALITATE, OBLIGATORII PENTRU 
PREGATIREA CELOR CARE VOR PRACTICA MASAJUL 


1. Anatomia şi fiziologia omului; 


3. Noţiuni despre patologia bolilor contagioase, infecțioase, interne şi chirurgicale; 

4. Indicaţiile şi contraindicațiile terapiei prin masaj şi prin kinetoterapie; 

5. Noţiuni despre efectele terapiei prin masaj medical, limfatic, reflex, sportiv etc, a 
kinetoterapiei cât şi de creşterea efectului terapiei, prin stimularea bioenergiei; 


6. Tehnica efectuării manevrelor masajului (medical, limfatic, reflex, sportiv etc), a 
mobilizărilor segmentelor din articulaţii (kinetoterapia complementară) şi modul lor de 
efectuare pe fiecare regiune; 

7. Noţiuni de psihoterapie! 

Profesia de maseur implică atât însuşirea cunoştinţelor şi formarea abilităților practice, 
specifice domeniului de activitate, cât şi unele noțiuni de bază de psihoterapie, cât şi codul 
deontologic al terapeutului, în vederea aplicării acestora în activitatea directă, concretă cu 
pacientul. 

Toate acestea sunt necesar de însuşit, deoarece relaţia cu pacientul în cabinetul de masaj este 
una directă de tip „faţă în faţă”, ceea ce presupune ca maseurul să cunoască modul cum să se 
comporte cu pacientul si cum să aplice terapia, în momemtul când ia cunoştinţă despre 
diagnosticul acestuia. 

Aceste noţiuni sunt necesar de cunoscut și de aplicat, atât în terapia prin masaj de relaxare, 
cât şi în cel de recuperare. Comunicarea maseurului cu pacientul se face pe un ton cald şi scăzut, 
cu umor. Astfel se creează intimitatea în relaţia cu pacientul. 

Maseurul, ca pedagog, trebuie să înveţe pacientul să se relaxeze, să aibă capacitatea de bun 
ascultător şi mai ales să păstreze confidenţialitatea informaţiilor primite, să nu facă comentarii 
personale, să nu emită judecăţi de valoare și să nu intre în polemică cu pacientul. 

Maseurul trebuie să aibă o bună pregătire teoretică şi practică în domeniu, să aibă competențe 
de bun terapeut şi de bun manager al situaţiilor neprevăzute de orice natură. 

Toate aceste competenţe dau o notă de valoare meseriei pe care o practică. 

Conform tehnicilor psihoterapiilor comportamentale şi experențiale (bazate pe pacient), un 
bun maseur trebuie să se adapteze şi să-şi îmbunătăţească conduita terapeutică de la caz la caz şi, 
chiar la aceeaşi persoană, de la o situaţie la alta. 

Scopul principal pe care maseurul îl urmăreşte de la începutul până la sfârşitul şedinţei de 
masaj, este obținerea stării de bine, de relaxare a pacientului şi de îmbunătăţire a stării de sănătate. 

„Maseurul trebuie să trateze pacienții diferențiat” - la fel manifestările emoţionale ale 
acestora, cât şi actul masajului în sine. 

Intimitatea interpersonală care se creează între maseur şi pacient, scoate la iveală adevărate 
calităţi de terapeut, de persoană integră care cunoaşte codul deontologic al meseriei sale. Pacientul 
vine să-şi trateze anumite probleme, să se relaxeze, să se descarce emoțional, fapt care îl face 
vulnerabil în faţa terapeutului. Maseurul este perceput ca un suport de către pacient, căruia îi face 
confidente, îi povesteşte aspecte intime ale vieții sale. 

Maseurul care dovedeşte o bună pregătire teoretică şi practică în domeniu, competenţă de 
terapeut şi de bun manager al situaţiilor neprevăzute de orice natură, dă o notă de valoare meseriei 
pe care o practică. 


! Noţiunile de psihologie pentru selectarea persoanelor care urmează să practice masajul, cât şi cele de psihoterapie, 
sunt prezentate de Profesor psihopedagog, Florentina Cătălina Avram 

8. Reguli de igienă si de ţinută vestimentară a terapeutului? 


A. Reguli de igienă ce privesc terapeutul 
Maseurul trebuie să îndeplinească şi să respecte, în timpul contactului cu pacientul, 
următoarele: 


a. Igiena corporală şi vestimentară trebuie să fie corespunzătoare; 

b. Dacă transpiră în timpul efectuării tratamentului, trebuie să aibă în vedere ca transpiraţia să 
nu îi picure pe pacient; 

c. Igiena bucală trebuie să fie corespunzătoare (fără miros de tutun sau de alcool), pentru ca 
respiraţia să nu îi displacă pacientului; 

d. Unghiile să fie tăiate (pentru a nu irita sau răni pielea pacientului); 

e. Frizura să fie corespunzătoare (părul lung să fie legat sau făcut coc); 

f. Parfumurile şi deodorantele să fie folosite în cantitate rezonabilă; 


g. Să facă duş de câte ori este nevoie, deoarece în timpul efectuării tratamentului transpiră şi 
preia multă energie negativă de la pacienti (cunoscut fiind faptul că prin aplicarea duşurilor se 
realizează şi curăţare energetică); 


h. Să se spele pe mâini înainte şi după efectuarea tratamentului pe fiecare pacient; 

i. Să menţină curăţenia în cabinet, să îl aerisească şi să schimbe lenjeria de pe pat după 
fiecare pacient; 

J. Să nu fumeze în cabinet pentru a nu crea o atmosferă neplăcută; 


k. Să nu consume băuturi alcoolice sau droguri, deoarece acestea îi modifică starea 
psihoenergetică, care se transmite pacientului. 


B. Ținuta vestimentară a terapeutului în timpul practicării masajului: 


a. Bluză albă cu mânecă scurtă (pentru lejeritatea mâinilor în mişcare), pantaloni sau fustă, 
şosete şi sandale, de preferinţă albe; 


b. Maseurul nu trebuie să poarte ceas, brățări pe mâini sau inele pe degete în timpul efectuării 
tratamentului; 


c. Maseurul care transpiră trebuie să poarte bentiţă pe frunte sau calotă pe cap; 


d. Maseurul trebuie să aibă în cabinet, întotdeauna, echipament de schimb, pentru a nu crea 
pacientului o stare de disconfort în situația când transpiră; 


e. Maseurul trebuie să poarte la nevoie şi mănuşi medicinale. 


2 Noţiunile de igienă şi de ţinută vestimentară a terapeutului sunt prezentate de Marga Apostoiu, Instructor la Şcoala 
Postliceală Sanitară Fundeni. 

9. Modul comportamental al maseurului faţă de pacient** 


a. Maseurul trebuie să invite cu amabilitate pacientul în cabinet şi să îl informeze despre 
tratamentul care i se va efectua; 


b. Cu acordul pacientului, şedinţa de masaj poate fi însoțită de aromoterapie sau/şi cu 
meloterapie; 


c. Maseurul trebuie să invite pacientul şi să îi indice cum să se aşeze pe patul de masaj; 


d. Maseurul, înainte de a începe tratamentul pe regiunea indicată, acoperă cu un 
cearşaf/prosop celelalte părți ale corpului pacientului; 


e. Maseurul trebuie să îşi încălzească mâinile înainte de începerea tratamentului, pentru a 
induce, în momentul contactului cu tegumentul pacientului, o stare de relaxare; 


f. În timpul efectuării tratamentului, maseurul nu trebuie să ridice mâinile de pe regiunea de 
tratat; 


g. Terapeutul, în comunicarea cu pacientul, foloseşte cuvinte puţine, pe un ton calm, liniştitor, 
explicându-i modul de efectuare a tratamentului şi efectele acestuia; 


h. Maseurul nu trebuie să consume alcool, cafea, droguri, întrucât acestea îi produc 
modificări psihoemoţionale, pe care le poate transmite pacientului; 


i. Maseurul trebuie să consume lichide şi alimente cu un conţinut bogat în minerale şi 
vitamine, pentru refacerea echilibrului hidric şi energetic, pierdut ca urmare a efortului depus în 
timpul efectuării tratamentului; 


J. Maseurul trebuie să fie un bun psihoterapeut, pentru a contribui la relaxarea pacientului din 
punct de vedere neuropsihic şi motor, prin terapia pe care o aplică; 


k. Terapeutul trebuie să participe cu multă dăruire profesională şi psihoterapeutică la 
îmbunătăţirea stării de sănătate a pacientului; 


|. Terapeutul trebuie să înţeleagă întotdeauna pacientul, să nu-l contrazică şi să-l ajute să 
revină la starea de bine, participând cu mult suflet şi cu mult respect pentru îndeplinirea acestui 
deziderat. 

Maseurul, pentru a obține efectele dorite asupra pacientului în urma aplicării terapiei prin 
masaj, trebuie să cunoască şi să îşi însuşească: 

— noțiunile şi manualitatea necesare practicării terapiei prin masaj şi a kinetoterapiei 
complementare; 

— să respecte condiţiile de igienă corporală şi a cabinetului; 

— să deprindă un comportament adecvat faţă de pacient, caracterizat prin amabilitate, onesti- 
tate, bune maniere şi un calm deosebit. 

Respectarea acestor condiţii induc pacientului o stare de linişte, relaxare şi încredere în 
calităţile terapeutului, precum şi în efectele terapiei aplicate de acesta.* 

**Notiunile despre modul comportamental al maseurului faţă de pacient sunt prezentate de Cecilia Frişan, Instructor 
Psihopedagog cu masterat în psihopedagogie interactivă la Centrul Şcolar Postliceal Sanitar Arad. 
10. Condiţiile şi dotarea sălii de masaj“ 


a. Condiţiile sălii de masaj 


Pentru a crea pacientului o stare de confort, sala de masaj trebuie să asigure un ambient 
plăcut, care să corespundă parametrilor tehnici, spaţiali şi igienici specifici. 


1. Suprafaţa sălii de masaj trebuie să fie de minim 9-10 mp; 


2. Sala trebuie să dispună de cel puţin o fereastră, care să ofere o iluminare naturală optimă şi 
care să permită aerisirea (înainte şi după fiecare pacient); 

3. Sala trebuie să fie dotată cu iluminat artificial adecvat; corpurile de iluminat nu trebuie să 
fie amplasate deasupra patului de masaj, pentru a nu deranja pacientul; 


4. Temperatura în sala de masaj trebuie să fie, vara între 22-24*C, iar iarna între 24-26*C, 
aceasta fiind temperatura optimă pentru relaxarea pacientului în timpul tratamentului; 

5. Se recomandă ca în sala de masaj să se folosească aromoterapie şi/sau meloterapie. 
b. Dotarea sălii de masaj 


1. Pat de tratament (fig. I.1) - trebuie 
amplasat astfel încât în jurul lui să fie 
suficient spațiu liber care să asigure 
maseurului libertatea la mişcare în jurul 
pacientului, pentru obținerea unui 
randament cât mai ridicat în efectuarea 
manevrelor de masaj şi a mobilizării 
segmentelor din articulații (kinetoterapia). 
Lungimea patului trebuie să fie de 1,90- 
2,00 m, iar lățimea de 80-90 cm. Se 
recomandă ca patul să fie dotat cu un sistem 
mecanic sau electric de reglare a înălțimii. 
Dacă patul are înălțimea fixă, aceasta tre- 
buie să ajungă la treimea superioară a 
coapsei maseurului (cca. 75-85 cm). Fig. I.1 — Sala de tratament 

2. Scaun reglabil cu spătar şi rotile, 
utilizat de maseur şi de pacient când i se prelucrează regiunile: umăr, cervicală, gât anterior, față, 
frunte şi scalp. 

3. Carpetă lângă patul de masaj, întrucât pacientul nu trebuie să calce descult pe 
pardoseală. 

4. Scăriţă cu două trepte pentru urcarea şi coborârea pacientului pe şi de pe pat. 

5. Măsuţă pentru depozitarea materialelor (unguente, uleiuri, talc, aparat de vibromasaj, föhn 
etc.). 

6. Dulap pentru depozitat: 

— lenjerie (pentru schimbarea cearşafului de pe pat, după efectuarea tratamentului, la fiecare 
pacient); 

— prosoape (pentru a acoperi regiunile neprelucrate ale pacientul în timpul efectuării 
tratamentului); 

7. Perne şi rulouri de diferite dimensiuni pentru poziționarea unor segmente ale corpului în 
timpul tratamentului. 

8. Cuier pentru hainele pacientului. 

9. Cântar 

10. Chiuvetă pentru ca maseurul să se poată spăla pe mâini înainte şi după fiecare şedinţă de 
masaj. 

11. Grup sanitar cu cabină de duş, utilizate atât de maseur, cât şi de pacient. 

Noţiunile despre condiţiile şi dotarea sălii de masaj sunt prezentate de Ene Ene Mircea Badea, Instructor la Şcoala 
Postliceală Sanitară Regina Elisabeta. 

1. DEFINITIA SICLASIFICAREA 
MASAJULUI TERAPEUTIC (MEDICAL) 


A. DEFINIŢIA 


Masajul este un complex de manevre manuale aplicate în mod sistematic şi metodic asupra 
părților corpului, în scopul obţinerii unor efecte fiziologice, profilactice şi terapeutice. 


ATENȚIE! 


Manevrele masajului terapeutic efectuate manual au un efect benefic asupra corpului 
uman, care nu poate fi obținut prin prelucrare cu niciun aparat. 


B. CLASIFICAREA 


1) După modul de efectuare: 

— masaj medical (sedativ şi tonifiant); 
— masaj limfatic; 

— masaj reflex; 

— masaj sportiv. 

2) După suprafața tratată: 

— masaj parţial (zonal şi regional); 

— masaj general. 


3) După scopul urmărit: 
— masaj profilactic; 

— masaj curativ; 

— masaj de recuperare. 


4) După tipul manevrelor, durata compresiunilor, intensitatea lor şi ritmul de efectuare: 

— Masaj sedativ (relaxant, decontracturant) - se realizează prin prelucrarea ţesuturilor cu 
manevrele de netezire, frământat (cu o mână şi cu ambele mâini), vibrații, rulat, scuturat. În 
timpul prelucrării ţesuturilor, durata compresiunilor este crescută, intensitatea lor este scăzută, iar 
ritmul de efectuare este lent. 

— Masaj tonifiant (excitant, stimulator) - se realizează prin prelucrarea ţesuturilor cu toate 
manevrele de bază ale masajului, cu accent pe frământat (cu ambele mâini şi în contratimp) şi pe 
batere. În timpul prelucrării ţesuturilor, durata compresiunilor este scăzută, intensitatea lor este 
crescută, iar ritmul de efectuare este alert. 

— Masaj selectiv (pentru reechilibrarea tonusului muscular) - se efectuează pe regiunile cu 
musculatură agonistă şi antagonistă (pe grupa de muşchi contracturată se efectuează masaj de 
relaxare, iar pe grupa de muşchi flască se efectuează masaj tonifiant). 


5) După sursele ajutătoare folosite: 

- cu aer cald (föhn, solux) - masaj decontracturant; 

- cu criotur sau cu gheaţă - masaj dezinflamator, decontracturant; 

- cu apă (duş-masajul) - masaj decontracturant, relaxant; 

- cu prosopul (cald-uscat, umed-cald, umed-rece) - masaj dezinflamator, decontracturant; 
- cu nămol termal - masaj descongestionant; 

- cu unguente - masaj antiinflamator, analgezic, descongestionant; 

Modul şi tehnica de efectuare a manevrelor masajului se personalizează pentru fiecare 
pacient în funcţie de diagnostic şi de scopul urmărit, nu în funcție de maseurul care practică 
această terapie. 


2. CLASIFICAREA ŞI SUCCESIUNEA 
MANEVRELOR MASAJULUI 


A. MANEVRELE PRINCIPALE 


1. Netezirea (efleurajul sau mângâierea) 

a) Netezirea cu ultima falangă a unuia sau a mai multor degete; 

b) Netezirea cu toate falangele unuia sau ale mai multor degete; 

c) Netezirea cu o mână; 

d) Netezirea cu ambele mâini (fluture); 

e) Netezirea cu partea cubitală a mâinii/mâinilor; 

f) Netezirea cu partea dorsală a mâinii/mâinilor (sub formă de pieptene); 
g) Netezirea cu mână după mână; 

h) Netezirea sub formă de romb pe regiunea lombară; 

1) Netezirea cu o mână şi cu ambele mâini în mişcare circulară pe abdomen; 
J) Netezirea în mişcare centrifugă şi centripetă pe fese. 


2. Frământatul (petrisajul) 

a) Frământatul cu o mână; 

b) Frământatul cu ambele mâini; 

c) Frământatul cu ambele mâini în contratimp (sau stoarcerea); 

d) Frământatul sub formă de geluire - se poate efectua: cu podul palmei şi cu ultima falangă a 
degetului/degetelor sau cu ultima falangă a degetului/degetelor, unde podul palmei nu poate fi 
poziţionat pe tegument; 

e) Frământatul cu coatele. 


3. Fricţiunea 

a) Fricţiunea cu podul palmei şi cu ultima falangă a degetului/degetelor; 

b) Fricţiunea cu ultima falangă a unuia sau a mai multor degete, unde podul palmei nu poate 
fi poziţionat pe tegument; 

c) Fricţiunea prin succesiune de mişcări: cu ultima falangă a degetelor, cu partea cubitală şi 
cu podul palmei; 

d) Fricţiunea cu nodozităţile degetelor; 

e) Fricţiunea cu cotul/coatele. 


NOTĂ: 


Fricţiunea sub toate formele se poate efectua şi asociată cu vibrații sau şi cu mobilizări. 


4. Baterea (tapotamentul) 
a) Baterea cu palma/palmele sub formă de căuş; 
b) Baterea cu partea cubitală a mâinii/mâinilor; 

c) Baterea cu pumnul/pumnii uşor întredeschis/întredeschişi; 

d) Baterea sub formă de ciupitură cu o mână/ambele mâini (cu ultima falangă a degetelor 1- 
5); 

e) Baterea cu ultimele falange ale degetelor (ca la pian). 

5. Vibratiile 

a) Vibratii cu o mână sau cu ambele mâini; 

b) Vibraţii cu partea cubitală a mâinii/mâinilor; 

c) Vibraţii cu ultima falangă sau cu toate falangele unuia sau mai multor degete; 

d) Vibraţii cu nodozitățile degetelor. 


B. MANEVRELE COMPLEMENTARE 


Rulatul (măngăluirea) 
Cernutul 
Compresiunile 
Tracţiunile 
Scuturăturile 
Elongaţiile 


TIOR PIDE 


C. KINETOTERAPIA COMPLEMENTARĂ 
Mobilizările din articulațiile semimobile si mobile (uniaxiale si pluriaxiale): 
1. Pasive - efectuate de către maseur/kinetoterapeut; 


2. Pasivo-active - efectuate de către pacient la Indicatia si cu ajutorul terapeutului (de aceea 
se mai numesc si mobilizări de promovare); 


3. Active - efectuate de către pacient la indicația şi sub supravegherea terapeutului; 


4. Active, cu încărcare adecvată - efectuate de către pacient la indicația terapeutului, care 
exercită încărcarea adecvată pe extremitatea distală a segmentului în timpul mobilizării; 


5. Active, cu opoziţie la mobilizare - efectuate de către pacient la indicaţia terapeutului, care 
exercită opoziţie pe extremitatea distală a segmentului de mobilizat. 


3. DESCRIEREA TEHNICII DE EFECTUARE A 
MANEVRELOR MASAJULUI MEDICAL 


REGULI CARE TREBUIE RESPECTATE: 


Pentru începători, tehnica de efectuare a manevrelor masajului se exersează cu uşurinţă 
pe regiunea toracală posterioară (spatele). 

Poziţia pacientului este pe pat, în decubit ventral (cu/fără pernă sub abdomen), 
cu mâinile pe lângă corp şi uşor depărtate. 

Poziţia maseurului poate fi în ortostatism sau în şezut (se menţine coloana în poziție 
anatomofiziologică), cu pacientul în partea dreaptă. Mâna/mâinile se deplasează şi se 
menţine/menţin pe liniile indicate numai din antebraţ şi braţ, nu prin rotirea trunchiului. 

La tehnica de efectuare a fiecărei manevre (cu formele ei), se descrie poziția mâinii si 
degetelor, începând de pe limita inferioară, până la limita superioară a zonei de tratat, care 

trebuie să fie respectată cu stricteţe, pentru ca manevra să fie efectuată corect şi eficient. 

Manevrele masajului se efectuează respectând şi prelucrând pe spaţiile indicate (liniile, 
şanţurile), muşchii şi grupele de muşchi, începând de la limita inferioară a zonei de 
prelucrat, până la limita superioară. 


Manevrele masajului se efectuează în sensul circulaţiei venoase sangvine (circulația 
sângelui spre inimă) şi limfatice. 


ATENȚIE! 


In cazul nerespectării poziției mâinii şi degetelor, precum şi a neurmăririi şanţurilor sau 
liniilor indicate, manevra poate deveni ineficientă, dureroasă, poate produce leziuni fibrelor 
musculare, vaselor sangvine, limfatice şi tegumentului. 


A. MANEVRELE PRINCIPALE 
1. NETEZIREA (EFLEURAJUL SAU MÂNGÂIEREA) 


Efectele specifice ale netezirilor: 

- accelerarea circulaţiei venoase şi limfatice la nivelul pielii; 

- îmbunătăţirea metabolismului; 

- mobilizarea mineralelor şi a lichidului interstițial din ţesut; 

- îndepărtarea celulelor cornoase şi a reziduurilor de pe suprafața pielii. 


Netezirea se efectuează pe toată suprafaţa pielii organismului uman. 


e Structura pielii 

Pielea este formată din trei straturi dispuse de la exterior spre interior: epiderma, 
derma şi hipoderma. 

Pielea este puternic vascularizată şi inervată. 

Terminaţiile nervoase de la nivelul pielii transmit stimuli către: sistemul nervos 
central, organe, aparate şi sisteme. 


e Funcţiile pielii 


Principalele funcții ale pielii sunt: de protecţie (împotriva agenților externi de natură 
chimică, fizică, microbiană), de termoreglare, de excreție și de respirație. 


Netezirea este manevra prin care se începe masajul, care se intercalează între celelalte 
manevre şi prin care se încheie efectuarea masajului. 


Netezirea se efectuează în sensul circulaţiei sângelui şi a limfei prin vene. Viteza de alunecare 
a ultimei falange/tuturor falangelor sau a mâinii/mâinilor pe zona de tratat trebuie să o depăşească 
cu puţin pe cea a circulaţiei sângelui prin vene. 


Viteza circulaţiei sângelui prin vene este determinată de pulsul inimii pacientului. 


Viteza de mişcare a mâinilor este determinată şi în funcție de diagnostic, de zona tratată şi de 
scopul urmărit. 

Intensitatea compresiunii exercitată de ultima falangă, de toate falangele şi de mâna/ mâinile 
maseurului este variabilă, în funcție de diagnostic. Pentru un efect mai profund, netezirea se 

efectuează: 

- cu deget pe deget sau cu degete pe degete; 

- cu partea cubitală a mâinii pe liniile articulare şi pe şanţurile paravertebrale; 

- cu partea dorsală a mâinii şi a degetelor pe musculatura dezvoltată; 

- cu mână după mână pe musculatura dezvoltată. 

Netezirea se efectuează longitudinal şi paralel cu fibrele musculare. 

Maseurul trebuie să îşi încălzească mâinile (prin frecarea palmelor sau de la o sursă de 
căldură) înainte de a începe efectuarea netezirii. 

Mâinile calde au un rol determinant în momentul contactului cu tegumentul pacientului 
pentru relaxarea sistemului neurovegetativ periferic şi în activarea circulației. 

Uleiul, crema sau pudra de talc se aplică şi se întind pe toată suprafaţa regiunii de tratat prin 
mişcări uşoare ale palmelor. 

Maseurul, în timpul efectuării netezirii, sesizează eventualele modificări anatomo fiziologice 
ale zonei de prelucrat, ceea ce îi permite să adapteze parametrii de ritm şi de intensitate a 
efectuării manevrelor adecvate pentru prelucrarea ţesuturilor. 


a) Netezirea cu ultima falangă a degetului/degetelor 


Netezirea cu ultima falangă a degetelor se efectuează: pe șanțurile paravertebrale; pe 
şanţurile intercostale; pe şanţurile dintre: ligamente, tendoane, muşchi şi grupe de muşchi (de pe 
coapse, gambe, braţe şi antebraţe); pe șanțurile dintre oase: tarsiene, metatarsiene, carpiene, meta- 
carpiene, radius şi ulnă; pe degete; pe crestele iliace; pe feţele libere ale oaselor: tibie, radius, 
cubitus, stern, frunte, faţă şi scalp; pe liniile articulare: umăr, cot, pumn, metacarpofalangiene, 
interfalangiene, genunchi, gleznă, metatarsofalangiene. 


Tehnica de efectuare: 

Mâna efectuează netezirea pe şanţurile/liniile 
indicate cu fața palmară a ultimei falange a 
degetului/degetelor. 

Maseurul suspendă mâna/mâinile sub limita infe- 
rioară a zonei de tratat şi poziţionează ultima falangă 
a degetului/degetelor (orientate în sensul circulaţiei 
sângelui şi limfei prin vene), pe şanţurile/liniile 
indicate pe limita inferioară a zonei de prelucrat. (fig. 
II.1) 


Apoi efectuează netezirea cu ultima falangă a Fig. II.1 — Netezirea cu ultima falangă 
degetelor pe şanţurile/liniile indicate, în sensul a degetului/degetelor 
circulației venoase, începând de la limita inferioară a 
zonei de tratat, până la limita superioară. 

Se revine la limita inferioară, pe poziţia iniţială, şi se reia manevra. 

Durata efectuării unei neteziri este de câteva secunde. Manevra se repetă de 3-5 ori pe 
acelaşi traseu şi între aceleaşi limite. Durata, ritmul mişcării şi intensitatea compresiunii 
exercitate de  ultima/ultimele  falangă/falange  a/ale  degetului/degetelor  mâinii/mâinilor 
maseurului pe ţesuturi cât şi amplitudinea mobilizării acestora, pot să crească sau să scadă 
odată cu repetarea manevrei, în funcţie de diagnostic, de scopul terapeutic şi de sensibilitatea 
pacientului. 


b) Netezirea cu toate falangele degetului/degetelor 


Netezirea cu toate falangele degetelor se efectuează: pe şanţurile paravertebrale; pe 
şanţurile intercostale; pe şanţurile dintre: ligamente, tendoane, muşchi şi grupe de muşchi (de pe 

coapse, gambe, braţe si antebrate); pe santurile dintre oase: tarsiene, metatarsiene, carpiene, meta- 
carpiene, radius şi ulnă; pe crestele iliace; pe feţele libere ale oaselor: tibie, radius, cubitus, stern, 
frunte, faţă şi scalp; pe liniile articulare: umăr, cot, 
pumn, genunchi, gleznă. 

Tehnica de efectuare: 

Mâna efectuează netezirea pe şanţurile/liniile 
indicate cu fața  palmară a  falangelor 
degetului/degetelor. 

Maseurul suspendă mâna/mâinile sub limita 
inferioară a zonei de tratat şi poziţionează 
degetul/degetele (orientat/orientate în sensul circu- 
laţiei sângelui şi limfei prin vene) cu toate falangele 
pe şanţurile/liniile indicate, la limita inferioară a Fis, 112- Netezirea cù toate falangele 
zonei de prelucrat. (fig. II.2). degetului/degetelor 

Apoi efectuează netezirea cu toate falangele 
degetului/degetelor pe santurile/lintile indicate, în sensul circulației venoase şi limfatice, începând 
de la limita inferioară a zonei de tratat, până la limita superioară. Se revine la limita inferioară, pe 
poziţia iniţială şi se reia manevra. 

Durata efectuării unei neteziri este de câteva secunde. Manevra se repetă de 3-5 ori pe 
acelaşi traseu şi între aceleaşi limite. Durata, ritmul şi intensitatea compresiunilor exercitate 
de ultima falangă/degetele/mâna terapeutului pe ţesuturi, cât şi amplitudinea mobilizării 
acestora, pot să crească sau să scadă odată cu repetarea seriei manevrelor, în funcţie de 
diagnostic, de scopul terapeutic şi de sensibilitatea pacientului. 

c) Netezirea cu o mână 

Netezirea cu o mână se efectuează pe toate regiunile corpului (mai puţin pe scalp). 


Tehnica de efectuare: 

Mâna efectuează netezirea pe spaţiile indicate 
cu fața palmei şi a degetelor. 

Maseurul poziţionează mâna dreaptă/stângă cu 
fața palmară pe spaţiul indicat (cu degetele orien- 
tate în sensul circulației sângelui şi limfei prin 
vene), la limita inferioară a zonei de tratat (fig. 
IL.3). 

Apoi efectuează netezirea pe spaţiul indicat, în 
sensul circulației sângelui şi limfei prin vene, înce- 
pând de la limita inferioară a zonei de tratat, până la Fig. 11.3 — Netezirea cu o mână 
limita superioară. Se revine la limita inferioară, pe 
poziţia inițială, şi se reia manevra. 


A. e. 


d) Netezirea cu ambele mâini (fluture) 


Netezirea se efectuează pe regiunile mari: toracele posterior şi anterior, zona lombară, fese, 
coapse, gambe, abdomen, zona cervicală şi zona feţei. 


Tehnica de efectuare: 

Mâinile maseurului efectuează  netezirea pe 
spaţiile indicate cu faţa palmelor şi a degetelor. 

Maseurul poziţionează mâinile (cu degetele 
orientate în sensul circulaţiei sângelui şi limfei prin 
vene) pe spaţiul indicat, la limita inferioară a zonei 

Fig. 11.4 — Netezirea cu ambele mâini 


de tratat (fig. 11.4). 

Apoi efectuează netezirea pe spaţiile indicate, începând de la limita inferioară a zonei de 
tratat, până la limita superioară. Se revine la limita inferioară, pe poziţia inițială, şi se reia 
manevra. 

Durata efectuării unei neteziri este de câteva secunde. Manevra se repetă de 3-5 ori pe 
acelaşi traseu şi între aceleaşi limite. Durata, ritmul şi intensitatea compresiunilor exercitate 
de mâinile terapeutului pe țesuturi, cât şi amplitudinea mobilizării acestora, pot să crească 
sau să scadă odată cu repetarea seriei manevrelor, în funcţie de diagnostic, de scopul 
terapeutic şi de sensibilitatea pacientului. 


e) Netezirea cu partea cubitală a mâinii/mâinilor 


Netezirea se efectuează: pe șanțurile paravertebrale, pe linia articulației umărului, pe plica 
articulației cotului, pe articulaţia pumnului, pe plica fesieră şi pe plica inghinală, pe plica 
genunchiului şi pe linia articulației gleznei. 


Tehnica de efectuare: 

Mâna/mâinile maseurului efectuează 
netezirea cu partea cubitală pe liniile/şanţurile 
indicate. 


° pe şanţurile paravertebrale 

Maseurul poziţionează mâna/mâinile şi dege- 
tul 5 cu partea cubitală pe spaţiul indicat, pe 
limita inferioară a zonei de tratat (fig. II.5). 

Apoi efectuează netezirea cu partea cubitală 
pe spaţiul indicat, începând de la limita inferioară 
a zonei de tratat, până la limita superioară. Se 
revine şi se reia manevra. 


Fig. 11.5 — Netezirea cu partea cubitală 


° pe linia articulară 

Maseurul poziţionează mâna dreaptă/stângă cu partea cubitală pe partea latero-externă sau 
internă a articulației. 

Apoi efectuează netezirea cu partea cubitală pe linia articulară, începând de pe partea latero- 
externă/internă, până pe partea latero-internă/externă a articulației. Se revine la poziţia inițială şi 
se reia manevra. 

Durata efectuării unei neteziri este de câteva secunde. Manevra se repetă de 3-3 ori pe 
acelaşi traseu şi între aceleaşi limite. Durata, ritmul şi intensitatea compresiunilor exercitate 
de partea cubitală a mâinii/mâinilor terapeutului pe ţesuturi, cât şi amplitudinea mobilizării 
acestora, pot să crească sau să scadă odată cu repetarea seriei manevrelor, în funcţie de 
diagnostic, de scopul terapeutic şi de sensibilitatea pacientului. 

f) Netezirea cu partea dorsală a mâinii/mâinilor şi a degetelor (sub formă de 
pieptene) 

Efecte specifice: 

- acţiune de stimulare în profunzime a circulaţiei şi a fibrelor musculare. 

- manevra se efectuează numai în cadrul masajului tonifiant. 


Netezirea sub formă de pieptene se efectuează: pe musculatura paravertebrală (cervicală 
inferioară, toracală, lombară), pe muşchii feselor, coapselor, gambelor, pe drepții abdominali, pe 
deltoizi, pe aponevrozele palmare şi plantare. 


Tehnica de efectuare: 

Mâna/mâinile maseurului efectuează netezirea pe spaţiile indicate cu partea dorsală a mâinii 
şi a degetelor. 

Maseurul poziţionează  mâna/mâinile cu 
partea dorsală pe tegument (orientată /orientate cu 
partea dorsală în sensul circulației sângelui şi 
limfei prin vene) cu faţa palmară în sus şi cu 
degetele uşor flectate, pe spaţiile indicate, la 
limita inferioară a zonei de tratat (fig. 11.6). 

Mâna/mâinile şi degetele efectuează 
netezirea cu partea dorsală pe spaţiul/spațiile 
indicate, în sensul circulaţiei venoase şi limfatice, 
începând de la limita inferioară a zonei de tratat. 
Concomitent, mâna şi degetele se derulează pe 
tegument în timpul efectuării netezirii, ajungând 
la limita superioară cu faţa palmară pe tegument. Se revine la limita inferioară, pe poziţia inițială 
ŞI se reia manevra. 

Durata efectuării unei neteziri este de câteva secunde. Manevra se repetă de 3-5 ori pe 
acelaşi traseu şi între aceleaşi limite. Durata, ritmul şi intensitatea compresiunilor exercitate 
de mâna/mâinile terapeutului pe ţesuturi, cât şi amplitudinea mobilizării acestora, pot să 
crească sau să scadă odată cu repetarea seriei manevrelor, în funcţie de diagnostic, de 
scopul terapeutic şi de sensibilitatea pacientului. 


Fig. 11.6 — Netezirea cu partea dorsală 
a mâinii/mâinilor 

CAPITOLUL III 


e TEHNICA DE EFECTUARE A MASAJULUI TERAPEUTIC 
MEDICAL PE CELE 25 DE REGIUNI ŞI ZONE ALE 
CORPULUI 


+ KINETOTERAPIA COMPLEMENTARĂ ADECVATĂ 
FIECĂREI ARTICULAȚII PRELUCRATE 

NOȚIUNI DE TEHNICĂ PENTRU EFECTUAREA CORECTĂ 
A MANEVRELOR MASAJULUI TERAPEUTIC MEDICAL 
PE FIECARE REGIUNE SAU ZONĂ A CORPULUI 


e Masajul medical, efectuat ca tratament pe pacienții cu afecțiuni cronice, are efect 
terapeutic amplificat atunci când este precedat de termoterapie (împachetări cu parafină, cu nămol 
sau băi termale, cu plante sau cu diverse uleiuri aromate) şi succedat de electroterapie şi de 
kinetoterapie. 


e  Maseurul recomandă pacientului să facă duş înainte de şedinţa de masaj. Dacă acest lucru 
nu este posibil, maseurul va degresa tegumentul regiunii de tratat (pentru îndepărtarea sărurilor şi 
deschiderea porilor), pentru îmbunătățirea efectului terapeutic al masajului, atunci când este 
efectuat cu unguente. 


e  Maseurul invită pacientul să se aşeze pe pat în poziţia corespunzătoare, în vederea 
prelucrării regiunii de tratat. Maseurul acoperă cu un prosop sau cu un cearşaf regiunile corpului 
care nu se prelucrează. 


e Şedinţa de masaj trebuie să debuteze cu manevre simple, pregătitoare şi să se încheie cu 
manevre relaxante, urmate de kinetoterapia complementară, în funcție de diagnostic şi de scopul 
urmărit. Manevrele masajului se efectuează în sensul circulației sângelui şi a limfei prin vene. 


e  Maseurul pudrează cu talc sau unge cu diferite unguente sau uleiuri aromate regiunea de 
tratat, prin mişcări uşoare ale mâinilor şi sesizează eventualele modificări anatomofiziologice. 


e  Maseurul, în timpul efectuării manevrelor masajului, trebuie să adapteze parametrii de 
ritm, intensitate şi durată, în funcție de diagnosticul pacientului. 


e  Maseurul, când prelucrează cu mâna/mâinile şi cu degetele țesuturile, trebuie să 
urmărească traseul, şanţurile/liniile indicate de la poziţionarea lor pe limita inferioară a zonei de 
tratat, până la limita superioară, deoarece acestea reprezintă traseul muşchiului/grupei de muşchi 
de prelucrat (începând de la origine şi până la inserţie). Astfel, se obţine efectul terapeutic dorit. 


e În conţinutul lucrării, acolo unde este specificat că între unele manevre se intercalează 
netezirea cu ambele mâini, aceasta se efectuează pe ambele linii. Unde este specificat că se 
intercalează netezirile specifice, trebuie să se efectueze toate formele de netezire (cu mâinile şi cu 
degetele), aşa cum sunt descrise la începutul fiecărei regiuni. 


e In conţinutul lucrării, unde este descrisă poziția ambelor mâini, prelucrarea ţesuturilor se 
face concomitent, cu ambele mâini. 


e Masajul efectuat pentru o zonă impune şi prelucrarea treimii sau a întregii zone superioare 
şi inferioare celei afectate. Astfel, se prelucrează muşchii/grupele de muşchi, de la origine şi până 
la inserție, activându-se circulaţia venoasă şi limfatică, obținându-se astfel un efect terapeutic 
sporit. 


e Masajul pe o articulaţie necesită prelucrarea țesuturilor de pe segmentul superior 
articulației şi de pe cel inferior, deoarece pe aceste segmente se află musculatura care le 
mobilizează. 


e Zonele mai afectate ale regiunii tratate se prelucrează prin masaj zonal cu manevre 
adecvate (aşa cum este precizat la începutul fiecărei regiuni) şi cu o durată mai mare. Pentru 

musculatura flască, se insistă cu toate manevrele masajului. Pentru musculatura contracturată, se 
insistă cu netezirea, frământatul cu o mână, cu ambele mâini şi cu vibrații. Pentru afecţiuni ale 
tendoanelor, ligamentelor şi capsulei articulare, se insistă cu geluire, fricțiune şi vibrații. 


e  Frământatul cu o mână, cu ambele mâini şi în contratimp prelucrează muşchiul sau grupa 
de muşchi cu podul palmei şi între police şi index (ajutat întotdeauna de degetele 3-5), care 
urmăresc şi rămân în permanenţă, în timpul prelucrării, pe şanţurile/liniile indicate, ajungând cu 
ultima falangă în hiperextensie. 


ATENȚIE! 


Frământatul cu o mână, cu ambele mâini şi în contratimp adună permanent 
muşchiul/grupa de muşchi cu părțile antero-laterale ale policelui şi ale indexului ajutat de 
degetele 3-5. Acest mod de lucru nu se va menţiona în textul explicativ al frământatului 
pentru fiecare muşchi sau grupă de muşchi prelucrată. Când se adună cu policele 
muşchiul/grupa de muşchi spre index (ajutat de degetele 3-5), indexul este contrapriză, sau 
invers. Acest mod de lucru se descrie în textul explicativ. 


e Manevrele excitante (frământatul cu ambele mâini în contratimp, fricţiunea şi baterea) 
trebuie să fie efectuate cu multă prudenţă, pentru a nu produce leziuni fibrelor musculare, 
nervoase, vaselor sangvine şi limfatice sau contracturarea musculaturii superficiale. 


e  Maseurul, când efectuează manevrele masajului - în special frământatul cu o mână, cu 
ambele mâini şi în contratimp - nu trebuie să legene corpul pacientului, deoarece acesta se va 
ridica de pe patul de masaj mai obosit şi mai nervos decât era înaintea şedinţei de masaj. 


e Pacientul, în timpul terapiei cu masaj, trebuie să simtă relaxare neuropsihică şi 
neuromotorie şi este posibil să şi adoarmă. Maseurul efectuează manevrele masajului adaptând 
parametrii de ritm, intensitate şi durată, astfel încât pacientul să ajungă în stare de relaxare 
profundă. 


ATENȚIE! 


In cazul în care pacientul este hipertensiv sau hipotensiv, durata şi intensitatea efectuării 
manevrelor masajului sunt diferite. Numărul netezirilor se reduce, iar frământatul nu se 
face prin alunecare cu mâna pe tegument, ci prin păşire, pentru a nu se influenţa tensiunea 
vasculară. 


e Dacă maseurul efectuează manevrele masajului conform tehnicii explicate, după 2-3 
şedinţe pacientul trebuie să simtă o uşoară senzaţie de febră musculară. Inexistenţa febrei 
musculare semnifică faptul că manevrele de frământat nu au prelucrat musculatura, ci au prelucrat 
doar tegumentul şi țesuturile subcutanate (adipos). 


e Manevrele masajului efectuate pe pacienţii cu regiuni piloase trebuie să respecte 
următoarele reguli: netezirea se efectuează numai cu degetele, frământatul (cu o mână, cu ambele 
mâini, în contratimp şi geluirea) şi fricţiunea se efectuează cu multă prudenţă şi prin păşire, astfel 
încât, după fiecare prelucrare a ţesuturilor, mâna/mâinile şi degetele să nu alunece pe tegument 
pentru a efectua din nou prelucrarea, ci să păşească din aproape în aproape, pentru a evita iritarea 
tegumentului prin smulgerea firelor de păr. 


e  Pacienţilor pozitionati pe pat în decubit ventral trebuie să li se fixeze o pernă sub abdomen 

şi un rulou sub articulatiile gleznelor. Regula nu se aplică persoanelor supraponderale. În cazul în 
care pacientul nu poate fi poziţionat în decubit ventral sau în decubit dorsal, se foloseşte poziţia în 
decubit lateral cu o pernă corespunzătoare fixată între genunchi şi glezne. 


e Poziţia maseurului față de pacient în timpul efectuării masajului poate fi în lateral dreapta- 
stânga, în spatele pacientului sau în faţa lui, în ortostatism sau în şezut. Pacientul căruia i s-a 
efectuat terapia prin masaj trebuie să se simtă mai relaxat, mai uşor şi cu mobilitatea articulaţiilor 
amplificată. Maseurul îi recomandă pacientului să nu efectueze mişcări bruşte şi să menţină cât 
mai mult timp efectele obținute în urma terapiei prin masaj - circulaţia activată, temperatura 
corpului crescută şi mobilitatea articulaţiilor - folosind vestimentaţie adecvată şi evitând 
schimbarea bruscă a temperaturii ambientului. 


e  Maseurul recomandă pacientului ca, după şedinţa de masaj, să consume lichide (1-2 litri), 
pentru ca acestea să ajute la eliminarea toxinelor mobilizate prin masaj. 


e Cabinetul de masaj trebuie să fie dotat corespunzător, astfel încât în orice perioadă a 
anului să aibă temperatura optimă pentru ca, în timpul efectuării tratamentului, pacientul să se 
relaxeze din punct de vedere neuromotor, muscular şi vascular. 


e Durata unui masaj regional depinde de mărimea regiunii de tratat, de afecţiune şi de 
stadiul acesteia, precum şi de indicaţiile medicului curant (10-25 de minute). Numărul de şedinţe 
variază între 12 şi 18 (în cure ce se pot repeta). 


e În cadrul activităţilor de pregătire şi formare a maseurilor, tehnica de efectuare a 
manevrelor masajului poate fi însuşită cu uşurinţă prin efectuarea acestora pe regiunea dorsală. 
Tehnica de efectuare a manevrelor se descrie pentru un maseur dreptaci. Regulile descrise nu mai 
sunt menţionate în conţinutul lucrării (masajul regional, zonal şi general). 

L MASAJUL SI KINETOTERAPIA COMPLEMENTARÁ 
ÎN ZONA DORSALĂ (TORACALĂ POSTERIOARĂ) 


e Delimitarea anatomică a zonei toracale dorsale 


a) În partea inferioară 
— de extremitatea distală a vertebrei T'» şi de rebordul inferior al ultimei perechi de coaste. 


b) În partea superioară 
— de vertebra T, şi de rebordul superior al primei perechi de coaste. 


c) În părţile laterale 
— de liniile mediane subaxilare (fig. 11.1). 


Coloana cervicală 


Claviculă Spina scapulei 


Scapulă 


V 


W ç 
pă În 


Capul humeral - 


Vârful scapulei 
(coasta a VIl-a) 
Linia proceselor 
spinoase 

Coloana vertebrală 
dorsolombară 


Olecran 


Humerus 


` 

ay 
e>, 
$ 

P 

A 

£ 
Á 


Fig. HI.1 — Regiunea dorsală. Delimitare anatomică 


e Delimitarea regională pentru zona toracală dorsală 


a) În partea inferioară 

— median de vertebra S, şi bilateral de crestele iliace. 

b) În partea superioară 

— median de linia articulară dintre vertebrele cervicale (5-6) şi bilateral de părțile antero- 
superioare ale trapezului. 

c) În părţile laterale 

— de liniile mediane subaxilare. 


e Descrierea anatomică a cutiei toracice dorsale 


Oase: 

— 12 vertebre dorsale; 
— 12 perechi de coaste; 
— 2 omoplaţi. 

Articulatii: 

a) Articulatii mobile pluriaxiale: intervertebrale C7-T1, T2-Li. 

b) Articulatii semimobile: intervertebrale toracale între vertebrele T,-T, până la Tu-To, 
articulațiile celor 12 perechi de coaste cu apofizele transverse ale vertebrelor toracale şi 
articulațiile intercostale. 


Muşchii (fig. [11.2 şi tabelul IIL.I): 


m. semispinal al capului 
m.splenius al capului 


m.trapez m. splenius al gatului 


m. ridicator al scapulei 


m. deltoid m. romboid mic 

- m. supraspinos 
m.infraspinos m. dintat posterior sup. 
m. rotund mic - j ; } MIR > = m.romboid mare 


m. rotund mare 
m.marele dorsal 


m. marele dintat 


> b: 
fascia toracolombara m.dintat posterior inferior 


m. oblic extern m.extensor al coloanei vertebrale 


m. oblic intern 


Fig. 111.2 — Sistemul muscular al regiunii dorsale 

Vedere anterioara Vedere laterala stanga Vedere posterioara 

— Vertebre 
— Curbura lombare 


lombara 


Sacrum -4 ), eat 
($1-5) - Curbura (s1-5) 
Coccis — sacrala J$ Coccis 


Fig. 111.3 — Coloana vertebrală Fig. 111.4 — Inervaţia zonei dorsale 


Ib pi 


Fateta costala superioara 


Fateta costala inferioara 
Ligament Galben 


Corpul vertebrei 


Ligament 
Procesul spinos Intertransvers 
Ligamentul 
Curbura Fetelor Articulare 
toracica Ligament 
Longitudinal 
Disc intervertebral POStóriór 


Ligament 


Interspinos 
Procesultransvers P 


Fateta costala a 
Procesului transvers 


Ligament Ligament 
Supraspinos Longitudinal 
Anterior 
Fig. HI.5 — Regiunea toracală Fig. 111.6 — Ligamentele coloanei 

ORDINEA SI TEHNICA DE PRELUCRARE 


Tratamentul pe regiunea toracală se începe cu prelucrarea ţesuturilor cu fiecare manevră a 
masajului pe hemitoracele drept şi se continuă pe cel stâng. 

Poziţia pacientului poate fi: pe pat, în decubit ventral, cu mâinile pe lângă corp şi în uşoară 
abducție, cu sau fără pernă sub abdomen, cu sau fără rulou sub articulațiile gleznelor, în decubit 
lateral dreapta sau stânga, cu pernă între genunchi şi glezne. 

Poziţia maseurului poate fi: în ortostatism sau în șezut, lateral, în stânga pacientului. 

Poziţia pacientului, precum şi cea a maseurului, nu se descriu la efectuarea fiecărei manevre, 
ci numai atunci când acestea se schimbă. 

Fiecare manevră (cu formele ei) se repetă de 3-5 ori pe aceeaşi linie şi în cadrul aceloraşi 
limite, în funcţie de diagnostic. 


Masajul zonal se efectuează pe toracele posterior. 

În cadrul masajului zonal se insistă cu manevrele: 

- frământatul cu o mână, cu ambele mâini şi cu vibrații pe musculatura paravertebrală; 

- geluirea, fricţiunea şi vibraţiile pe şanţurile paravertebrale toracale şi pe musculatura 
intercostală. 


A. MANEVRELE PRINCIPALE 


Poziţia pacientului: pe pat, în decubit ventral, cu mâinile pe lângă corp şi în uşoară abductie, 
cu sau fără pernă sub abdomen, cu sau fără rulou sub articulațiile gleznelor. 
Poziția maseurului: în ortostatism lateral, în stânga pacientului. 


1. NETEZIREA 


a) Netezirea cu ambele mâini 
(se efectuează pe două linii) 


Linia 1 — Maseurul poziţionează mâna dreaptă 
paravertebral dreapta pe creasta iliacă, cu policele pe 
şanţul paravertebral şi cu degetele 2-5 pe mus- 
culatura paravertebrală, iar mâna stângă, pe partea 
stângă. 

Apoi efectuează netezirea pe musculatura para- 
vertebrală, începând de pe crestele iliace, până la Fig. 111.7 a — Netezirea cu ambele mâini — linia 1 pe 
nivelul primei perechi de coaste, continuând în la- musculatura paravertebrală (poziţia iniţială) 
teral pe trapez, până pe articulațiile umerilor, îm- 
brăcându-le. (fig. II.7 a) 


Linia 2 — pe liniile subaxilare 

Maseurul poziţionează mâna dreaptă pe linia 
subaxilară dreaptă, sub creasta iliacă (cu policele 
orientat spre musculatura paravertebrală şi cu 
degetele 2-5 paralele cu liniile subaxilare), iar mâna 


stângă, pe partea stângă. (fig. II.7 b) Fig. Ari ta da a Ea uunai 

Apoi, cu ambele mâini efectuează netezirea 
începând de pe crestele iliace laterale, urmărind 
liniile indicate, pe musculatura de pe zona lombară 
şi de pe cea toracală, până la axilă. În continuare, 
netezirea se efectuează pe omoplaţi, îmbrăcându-i, 
apoi spre coloană, până la vertebrele C-C;, unde 
mâinile se petrec (fig. II.7 c). 

Se revine şi se reia. 


Fig. II.7 c — Netezirea cu ambele mâini — linia 2 
pe liniile subaxilare (poziţia mâinilor la încheierea netezirii) 


b) Netezirea cu mână după mână pe 
musculatura paravertebrală 


1. Pe partea dreaptă 

Maseurul suspendă mâna dreaptă si 
poziţionează degetele 2-5 pe creasta iliacă, 
succedată de degetele 2-5 ale mâinii stângi (sau 
invers). (fig. 111.8) 

Apoi efectuează netezirea pe musculatura 
paravertebrală, începând de pe creasta iliacă, până 
la nivelul coastei T1. Fig. III.8 — Netezirea cu mână după mână pe 

Se revine şi se reia, lipindu-se şi palmele. musculatura paravertebrală 


2. Pe partea stângă 

Maseurul suspendă mâna dreaptă şi poziţionează degetele 2-5 pe creasta iliacă, succedată de 
degetele 2-5 ale mâinii stângi (sau invers). 

Apoi efectuează netezirea pe musculatura paravertebrală începând de pe creasta iliacă, până 
la nivelul coastei T1. 

Se revine şi se reia, lipindu-se şi palmele. 


c) Netezirea cu degetele 2-3 pe șanțurile paravertebrale 


Maseurul suspendă mâna dreaptă si 
poziţionează indexul pe santul paravertebral stâng 
(la nivelul vertebrelor S.-L;), iar mediusul, pe şanţul 
paravertebral drept. (fig. 111.9) 

Apoi efectuează netezirea cu indexul şi cu 
mediusul pe santurile indicate, începând de la 
nivelul vertebrei Sı, până la nivelul vertebrelor Ce- 
Cs. 


Se revine si se reia. 
Netezirea se poate efectua şi succesiv, cu 
degetele 2 şi 3 de la ambele mâini. 


Fig. II.9 — Netezirea cu degetele 2-3 
(pe şanţurile paravertebrale) 


d) Netezirea cu partea cubitală pe șanțurile paravertebrale 


Pentru obținerea unui efect mai profund pe șanțurile paravertebrale, netezirea se efectuează şi 
cu partea cubitală a mâinii/mâinilor (alternativ, concomitent sau prin succesiune). 
Maseurul poziţionează mâna dreaptă cu partea cubitală pe şanţul paravertebral drept, la 
nivelul osului sacru şi, în anumite situaţii, mâna stângă cu partea cubitală succede mâna dreaptă 
sau se poziţionează pe șanțul paravertebral stâng. 

Apoi efectuează netezirea cu partea cubitală pe santurile paravertebrale, începând de pe osul 
sacru, până la nivelul vertebrei Cs. 
Se revine şi se reia. 


e) Netezirea cu degetele 2-3 pe crestele iliace 


1. Pe creasta iliacă dreaptă 

Maseurul suspendă mâna dreaptă şi poziţionează indexul pe creasta iliacă (la nivelul lui Ls- 
Sı), iar mediusul pe partea posterioară. 

Apoi efectuează netezirea cu indexul şi cu mediusul urmărind creasta iliacă, începând de la 
nivelul vertebrei Sı, până pe linia mediană subaxilară. Se revine şi se reia. 


2. Pe creasta iliaca stângă 

Maseurul suspendă mâna dreaptă şi poziţionează mediusul pe creasta iliacă (la nivelul lui Ls- 
Sı), iar indexul, pe partea posterioară. 

Apoi efectuează netezirea cu indexul şi cu mediusul urmărind creasta iliacă, începând de la 
nivelul vertebrei Si, până pe linia mediană subaxilară. Se revine şi se reia. 


f) Netezirea cu degetele 2-5 pe rebordurile costale şi pe musculatura intercostală 
g p p 
(se efectuează pe două linii pe fiecare hemitorace) 


Poziția maseurului: în ortostatism, cu soldul stâng la nivelul articulației umărului stâng al 
pacientului şi cu piciorul drept în față. 


— Pe hemitoracele drept 


Linia 1 — Maseurul suspendă mâna stângă deasupra hemitoracelui stâng şi poziţionează 
degetul 5 printre coastele 5-6, d.4 printre coastele 6-7, d.3 printre coastele 7-8, iar d.2 printre 
coastele 8-9 . 

Apoi efectuează netezirea cu degetele 2-5 pe rebordurile costale şi pe musculatura 
intercostală, începând de la musculatura paravertebrală, până la muchia mediană a omoplatului. 
Se revine şi se reia. 

Linia 2 — Maseurul suspendă mâna stângă deasupra hemitoracelui stâng şi poziţionează 
degetul 5 printre coastele 9-10, d.4 printre coastele 10-11, d.3 printre coastele 11-12, iar indexul 
pe rebordul ultimei coaste. 

Apoi efectuează netezirea cu degetele 2-5 pe rebordurile costale şi pe musculatura 
intercostală, începând de la musculatura paravertebrală, până la linia subaxilară mediană. Se 
revine şi se reia. 


— Pe hemitoracele stâng 


Linia 1 — Maseurul suspendă mâna stângă deasupra hemitoracelui drept şi poziţionează 
degetul 2 printre coastele 5-6, d.3 printre coastele 6-7, d.4 printre coastele 7-8, iar d.5 printre 
coastele 8-9. 

Apoi efectuează netezirea cu degetele 2-5 pe rebordurile costale şi pe musculatura 
intercostală, începând de la musculatura paravertebrală, până la muchia mediană a omoplatului. 
Se revine şi se reia. 

Linia 2 — Maseurul suspendă mâna stângă deasupra hemitoracelui drept şi poziţionează 
degetul 2 printre coastele 9-10, d.3 printre coastele 10-11, d.4 printre coastele 11-12, iar degetul 5 
pe rebordul ultimei coaste. 

Apoi efectuează netezirea cu degetele 2-5 pe rebordurile costale şi pe musculatura intercostală, 
începând de la musculatura paravertebrală, până la linia subaxilară mediană. Se revine şi se reia. 

Maseurul revine la poziţia anterioară. 

g) Netezirea sub formă de pieptene 


Maseurul poziţionează mâna dreaptă cu partea 
dorsală pe musculatura paravertebrală dreaptă, la 
nivelul crestei iliace, iar mâna stângă, paravertebral 
stânga (fig. 111.10). 

Apoi, cu ambele mâini efectuează netezirea cu 
partea dorsală pe musculatura paravertebrală, 
începând de pe crestele iliace, până la nivelul primei 
perechi de coaste. Se revine şi se reia. 

Se intercalează netezirea cu ambele mâini 


(paravertebral ŞI p° liniile subaxilare) şi se trece la Fig. 111.10 — Netezirea sub formă de pieptene pe 
frământatul cu o mână. musculatura paravertebrală 


2. FRĂMÂNTATUL 


Frământatul cu o mână, cu ambele mâini şi în contratimp, se efectuează pe hemitoracele 
drept, pe trei linii. 

Linia 1 este reprezentată de musculatura paravertebrală. 

Linia 2 este reprezentată de linia mijlocie (linia imaginară dintre musculatura paravertebrală 
şi linia posterioară a axilei, sau linia care uneşte vârful omoplatului cu mijlocul crestei iliace 
posterioare). 

Linia 3 este reprezentată de linia mediană subaxilară. 

Frământatul se continuă cu fiecare formă pe hemitoracele stâng tot pe 3 linii, care au aceeaşi 
reprezentare ca şi pe hemitoracele drept. 


a) Frământatul cu o mână 
(se efectuează pe trei linii pe hemitoracele 
drept şi se continuă pe cel stâng) 


— Pe hemitoracele drept 


Linia 1 — Maseurul poziţionează mâna dreaptă 
paravertebral dreapta sub creasta iliacă, cu policele pe 
şanţul paravertebral (apăsând în jos şi uşor în lateral), 
iar cu indexul (ajutat de degetele 3-5), pe partea latero- 
externă a musculaturii  paravertebrale (adunând Fig. HI.11 a — Frământatul cu o mână pe 
musculatura spre police) (fig. 11.11 a). hemitoracele drept — linia 1 

Apoi efectuează frământatul cu podul palmei, cu 
indexul şi cu policele pe muşchiul paravertebral, din 
aproape în aproape, începând de la nivelul crestei 
iliace, până la nivelul coastei 1, apoi mâna orientează 
degetele către articulația umărului drept, cu policele pe 
marginea antero-superioară a muşchiului trapez şi cu 
cu indexul pe muchia superioară a omoplatului (fig. 
III.11b). În continuare, frământatul se efectuează pe 
trapez, până la articulaţia umărului. Fig. HI.11 b — Frământatul cu o mână pe trapez 

Se revine şi se reia. 

Linia 2 — Maseurul poziţionează mâna dreaptă sub mijlocul crestei iliace posterioare, cu 
policele orientat spre musculatura paravertebrală şi cu 
indexul (ajutat de degetele 3-5) orientat spre linia - 
axilară posterioară (în deschiderea acestora se află linia 
imaginară care uneşte vârful inferior al omoplatului cu 
mijlocul crestei iliace) (fig. 111.12). 

Apoi efectuează frământatul cu podul palmei, cu 
indexul şi cu policele pe musculatura de pe zona 
lombară şi de pe cea toracală, începând de la nivelul 
crestei iliace, urmărind liniile indicate până la vârful Fig. 111.12 — Frământatul cu o mână - linia 2 
inferior al omoplatului şi în continuare, pe omoplat, 
până la articulația umărului. Se revine şi se reia. 


Linia 3 — Maseurul poziţionează mâna dreaptă 
pe linia subaxilară sub creasta iliacă, cu policele 
deasupra liniei subaxilare, orientat spre omoplat şi 
cu indexul (ajutat de degetele 3-5) sub această linie 
- orientate spre partea anterioară a axilei (fig. 
HL.13). 

Apoi efectuează frământatul cu podul palmei, 
cu indexul şi cu policele pe musculatura de pe zona i 
lombară şi de pe cea toracală, începând de pe `“ Fig, IIL13 Frământatulcuo mână — linia 3 
creasta iliacă laterală, până sub axilă. Când policele 
ajunge la vârful inferior al omoplatului, indexul şi degetele 3, 4, 5 rămân pe loc. Prin schimbarea 
poziţiei mâinii, policele pivotează şi adună muşchii rotundul mic şi mare spre index, din aproape 
în aproape, până la articulaţia umărului. 

Se revine şi se reia. 


— Pe hemitoracele stâng 


Linia 1 — Maseurul poziţionează mâna dreaptă paravertebral stânga, sub creasta iliacă, cu 
indexul (ajutat de degetele 3-5) pe șanțul paravertebral (apăsând în Jos şi uşor în lateral) şi cu 
policele pe partea latero-externă a musculaturii paravertebrale (adunând musculatura spre index). 

Apoi efectuează frământatul cu podul palmei, 
cu indexul şi cu policele pe musculatura paraver- 
tebrală, din aproape în aproape, începând de la 
nivelul crestei iliace, până la nivelul coastei 1, apoi 
mâna orientează degetele către articulația umărului 
stâng, cu indexul pe marginea antero-superioară a 
muşchiului trapez şi cu policele pe muchia 
superioară a omoplatului (fig. III.14). În continuare, 
frământatul se efectuează pe trapez, până la articu- 
latia umărului. ` 

Se revine si se reia. Fig. 111.14 — ia aa o mână pe trapez — 

Ina 


Linia 2 — Maseurul poziţionează mâna dreaptă 
sub mijlocul crestei iliace posterioare stângi, cu indexul (ajutat de degetele 3-5) orientat spre 
musculatura paravertebrală şi cu policele orientat spre linia axilară (în deschiderea acestora se află 
linia imaginară care uneşte vârful inferior al omoplatului cu creasta iliacă). Apoi efectuează 
frământatul cu podul palmei, cu indexul şi cu policele pe musculatura de pe zona lombară şi de pe 

cea toracală, începând de la nivelul crestei iliace 
posterioare, urmărind liniile indicate, până la vârful 
inferior al omoplatului şi, în continuare, pe omoplat 
(fig. 111.15) până la articulația umărului. 

Se revine şi se reia. 


Linia 3 — Maseurul poziţionează mâna stângă pe 
linia subaxilară sub creasta iliacă, cu policele deasupra 
liniei subaxilare, orientat către omoplat şi cu indexul 
(ajutat de degetele 3-5) sub această linie, orientat spre 
partea anterioară a axilei (fig. 111.16). 


Fig. 111.15 — Frământatul cu o mână — linia 2 
(poziţia iniţială) 


Apoi efectuează frământatul cu podul palmei, cu indexul şi cu policele pe musculatura de pe 


zona lombară şi de pe cea toracală, începând de pe 
creasta iliacă laterală, până sub axilă. Când policele 
ajunge la vârful inferior al omoplatului, indexul şi 
degetele 3, 4, 5 rămân pe loc. Prin schimbarea poziţiei 
mâinii, policele pivotează şi adună muşchii rotundul 
mic şi mare spre index, din aproape în aproape, până la 
articulaţia umărului. 

Se revine şi se reia. 

Se intercalează netezirea cu ambele mâini 
(paravertebral şi pe liniile subaxilare) şi se trece la 
frământatul cu ambele mâini. 

Fig. 111.16 — Frământatul cu o mână — linia 3 
(poziţia iniţială) 


II. MASAJUL SI KINETOTERAPIA COMPLEMENTARĂ 
ÎN ZONA LOMBOSACRALĂ SI COCCIGIANĂ 


e Delimitarea anatomică a zonei lombare 
a) În partea inferioară - de partea distală a vertebrei Ls, iar bilateral, de crestele iliace. 


b) În partea superioară - de partea proximală a vertebrei Lı, iar bilateral, de rebordul 
ultimei perechi de coaste. 


o În părţile laterale - de liniile mediane subaxilare. 


d) In cazul prelucrării regiunii lombo-sacro-coccigiene, delimitarea în partea inferioară 
este reprezentată de linia orizontală imaginară care trece pe sub ultima vertebră a coccisului. 


e Delimitarea regională pentru zona lombo-sacro-coccigiană 
a) În partea inferioară - de plica feselor; 


b) În partea superioară - de vertebra Ts şi de perechea de coaste 5. În anumite afecţiuni, 
delimitarea în partea superioară este vertebra T, şi prima pereche de coaste; 


c) În părţile laterale - de liniile mediane subaxilare care sunt perpendiculare pe articulaţia 
coxofemurală. 


e Descrierea anatomică a zonei lombo-sacro-coccigiene 


Oase: cinci vertebre lombare, cinci vertebre sacrale (sudate între ele, care formează osul 
sacru), trei sau patru vertebre coccigiene (sudate între ele, care formează osul coccis, care este 
sudat cu osul sacru) şi oasele iliace. 

a) Articulaţii mobile, pluriaxiale: articulațiile intervertebrale dintre T >-Li, Li-L2, L>-Ls, L3- 
La, La-Ls şi Ls-S.. 

b) Articulaţii fixe: articulațiile intervertebrale sacrale şi coccigiene, articulaţia dintre osul 
sacru şi coccis şi articulațiile sacroiliace. 


Muşchii (vezi tabelul I.I) 

Fig. 111.36 — Zona lombosacrococcigiană 

Fig. 111.37 — Coloana lombară 

Fig. 111.38 — Muşchii 

ORDINEA SI TEHNICA DE PRELUCRARE 


Tratamentul pe regiunea lombară se începe cu prelucrarea ţesuturilor, cu fiecare manevră a 
masajului, pe hemibazinul şi hemitoracele drept şi se continuă pe hemibazinul şi hemitoracele 
stâng. 

Poziţia pacientului poate fi: pe pat, în decubit ventral, cu mâinile pe lângă corp şi în uşoară 
abducţie, cu sau fără pernă sub abdomen, cu sau fără rulou sub articulațiile gleznelor, în decubit 
lateral dreapta sau stânga, cu pernă între genunchi şi glezne. 

Poziţia maseurului poate fi: în ortostatism sau în șezut, lateral stânga faţă de pacient. 

Poziţia pacientului, precum şi cea a maseurului, nu se descriu la efectuarea fiecărei manevre, 
ci numai atunci când acestea se schimbă. 

Fiecare manevră cu formele ei se repetă de 3-5 ori pe aceeaşi linie şi în cadrul aceloraşi 
limite, în funcţie de diagnostic. 


Masajul zonal se efectuează pe musculatura paravertebrală, pe coloana lombară şi pe 
musculatura intercostală. 

În cadrul masajului zonal se insistă cu manevrele: 

- frământatul cu o mână, cu ambele mâini şi vibrații pe musculatura paravertebrală; 

- geluirea, fricțiunea şi vibraţiile pe şanţurile paravertebrale, pe musculatura 
intercostală şi pe traseul rombului. 


A. MANEVRELE PRINCIPALE 


Poziţia pacientului: pe pat, în decubit ventral, cu mâinile pe lângă corp şi în uşoară abducţie, 
cu sau fără pernă sub abdomen, cu sau fără rulou sub articulațiile gleznelor. 
Poziţia maseurului: în ortostatism, lateral stânga faţă de pacient. 


1. NETEZIREA 


a) Netezirea cu ambele mâini (se efectuează pe două linii) 


Linia 1 — Maseurul poziţionează mâna dreaptă 
paravertebral dreapta pe fesă, iar mâna stângă, 
paravertebral stânga (fig. 111.39). 

Apoi, cu ambele mâini efectuează netezirea pe 
fesieri şi pe musculatura paravertebrală, începând 
de la nivelul plicii fesiere, până pe perechea de 
coaste Ts sau T, apoi în lateral. Se revine şi se reia. 


Linia 2 — Maseurul poziţionează mâna dreaptă 
pe şoldul drept, cu policele orientat spre muscu- Fig. 111.39 — Netezirea cu ambele mâini — linia 1 
latura paravertebrală şi cu degetele 2-5 paralele cu (paravertebral) 
liniile subaxilare, iar mâna stângă, pe şoldul stâng. 

Apoi, cu ambele mâini efectuează netezirea pe musculatura de pe zona lombară şi de pe cea 
toracală, începând de pe articulaţia coxofemurală, urmărind liniile indicate, până la axilă. În 
continuare, netezirea se efectuează pe omoplaţi, îmbrăcându-i, apoi spre coloană până pe 
vertebrele C7-C6, unde mâinile se petrec. Se revine şi se reia. 

b) Netezirea cu mână după mână pe musculatura paravertebrală 


— Pe partea dreaptă 

Maseurul suspendă mâna dreaptă şi poziţionează degetele 2-5 pe fesă (la nivelul plicii), 
succedată de degetele 2-5 ale mâinii stângi. 

Apoi efectuează netezirea pe musculatura fesieră şi pe cea paravertebrală, începând de pe 
plica fesieră până la nivelul coastei 5 sau 1. Se revine şi se reia manevra, lipind şi palmele. 


— Pe partea stângă 

Maseurul suspendă mâna dreaptă şi poziţionează degetele 2-5 pe fesă (la nivelul plicii), 
succedată de degetele 2-5 ale mâinii stângi. 

Apoi efectuează netezirea pe musculatura fesieră şi pe cea paravertebrală, începând de pe 
plica fesieră, până la nivelul coastei 5 sau 1. Se revine şi se reia manevra, lipind şi palmele. 


c) Netezirea cu degetele 2-3 pe șanțurile paravertebrale 


Maseurul suspendă mâna dreaptă şi poziţionează indexul pe şanţul paravertebral stâng (la 
nivelul coccisului), iar mediusul, pe șanțul paravertebral drept. 

Apoi efectuează netezirea cu indexul şi cu mediusul pe șanțurile paravertebrale, începând de 
la nivelul cocceisului, până la nivelul lui Ts sau T. Se revine şi se reia. 

Această netezire se poate efectua şi cu indexurile şi mediusurile ambelor mâini, succesiv, pe 
acelaşi traseu şi între aceleaşi limite. 


d) Netezirea cu partea cubitală a mâinii pe şanţurile paravertebrale 


Pentru obținerea unui efect mai profund pe șanțurile paravertebrale, netezirea se efectuează şi 
cu partea cubitală a mâinii (alternativ, concomitent sau prin succesiune). 


1. Pe partea dreaptă 

Maseurul poziţionează mâna dreaptă cu partea cubitală pe şanţul paravertebral drept la 
nivelul osului sacru, iar partea cubitală a mâinii stângi, o succede. 

Apoi, cu ambele mâini efectuează succesiv netezirea cu partea cubitală pe santul 
paravertebral, începând de la nivelul osului coccis, până la nivelul vertebrelor Ts sau C6. Se revine 
şi se reia. 


2. Pe partea stângă 

Maseurul poziţionează mâna dreaptă cu partea cubitală pe santul paravertebral stâng la 
nivelul osului sacru, iar partea cubitală a mâinii stângi, o succede. 

Apoi, cu ambele mâini efectuează succesiv netezirea cu partea cubitală pe şanţul 
paravertebral, începând de la nivelul osului coccis, până la nivelul vertebrelor Ts sau C6. Se revine 
ŞI se reia. 


e) Netezirea cu degetele 2-3 pe crestele iliace 
Pe creasta iliacă dreaptă 


Maseurul suspendă mâna dreaptă şi poziţionează indexul pe creasta iliacă (la nivelul lui Ls- 
Si), iar mediusul, pe partea posterioară. 

Apoi efectuează netezirea cu indexul şi cu mediusul pe creasta iliacă, începând de la nivelul 
lui Si, până pe linia mediană subaxilară. Se revine şi se reia. 


Pe creasta iliacă stângă 


Maseurul suspendă mâna dreaptă şi poziţionează mediusul pe creasta iliacă (la nivelul lui Ls- 
Sı), iar indexul, pe partea posterioară. 

Apoi efectuează netezirea cu indexul şi cu mediusul pe creasta iliacă, începând de la nivelul 
lui S1, până pe linia mediană subaxilară. Se revine şi se reia. 


f) Netezirea cu degetele 2-5 pe rebordurile costale şi pe musculatura 
intercostală (se efectuează pe o linie pe fiecare hemitorace) 


Poziţia maseurului: în ortostatism, cu şoldul stâng la nivelul umărului stâng al pacientului, cu 
piciorul drept în față. 


— Pe hemitoracele drept 

Maseurul suspendă mâna stângă deasupra vertebrelor 9-12 şi poziţionează degetul 5 printre 
coastele 9-10, d.4 printre coastele 10-11, d.3 printre coastele 11-12, iar indexul pe rebordul ultimei 
coaste. 

Apoi efectuează netezirea cu degetele 2-5 pe rebordurile costale şi pe musculatura 
intercostală, începând de la musculatura paravertebrală, până la linia mediană subaxilară. Se 
revine şi se reia. 


— Pe hemitoracele stâng 

Maseurul suspendă mâna stângă deasupra vertebrelor 9-12 şi poziţionează degetul 2 printre 
coastele 9-10, d.3 printre coastele 10-11, d.4 printre coastele 11-12, iar d.5 pe rebordul ultimei 
coaste. 

Apoi efectuează netezirea cu degetele 2-5 pe rebordurile costale şi pe musculatura 
intercostală, începând de la musculatura paravertebrală, până la linia mediană subaxilară. Se 
revine şi se reia. 

Maseurul revine cu faţa la zona lombară. 


g) Netezirea sub formă de romb pe zona lombară 


Maseurul suspendă mâna dreaptă/stângă şi poziţionează degetele 2-5 pe articulațiile 
sacroiliace stângi (orientate spre coccis). Degetele mâinii stângi/drepte se suprapun peste degetele 
mâinii drepte/stângi. 

Apoi efectuează netezirea cu degetele 2-5 prin tragere pe creasta iliacă şi pe zona lombară, 
începând de pe articulațiile sacroiliace, până la linia mediană subaxilară stângă. În continuare, 
mâinile se rotesc cu faţa palmară spre rebordul ultimei perechi de coaste a hemitoracelui stâng şi 
se continuă netezirea, prin tragere, pe rebordul ultimelor coaste şi pe zona lombară, până la nivelul 
articulației costovertebrale T>. Apoi se schimbă poziția mâinilor, cu faţa palmară spre rebordul 
ultimei coaste a hemitoracelui drept. În continuare, netezirea se efectuează prin tragerea degetelor, 
pe rebordul ultimei coaste şi pe zona lombară, până la linia mediană subaxilară dreaptă. De aici, 
mâinile se rotesc cu fața palmară spre creasta iliacă şi se continuă pe creasta iliacă şi pe zona 
lombară, până pe articulațiile sacroiliace, unde se încheie rombul. Se revine la poziţia inițială şi se 
reia manevra. 

Maseurul revine la poziţia inițială. 


h) Netezirea sub formă de pieptene 


Maseurul poziţionează mâna dreaptă paravertebral dreapta pe plica fesieră, iar mâna stângă, 
paravertebral stânga. 

Apoi, cu ambele mâini efectuează netezirea cu partea dorsală pe musculatura fesieră şi pe cea 
paravertebrală, începând de pe plica fesieră, prin alunecarea lor pe tegument şi derularea 
degetelor, până la nivelul vertebrelor Ts sau Tı. Se revine şi se reia. 

Se intercalează netezirea cu ambele mâini, pe musculatura paravertebrală şi pe liniile 
subaxilare şi se trece la frământatul cu o mână. 

2. FRĂMÂNTATUL 


Frământatul cu o mână, cu ambele mâini şi în contratimp, pe hemibazinul şi hemitoracele 
drept, se efectuează pe trei linii. 


Linia 1 este reprezentată de musculatura fesieră şi de cea paravertebrală. 


Linia 2 este linia mijlocie dintre musculatura paravertebrală şi linia mediană subaxilară (linia 
imaginară care uneşte vârful omoplatului cu mijlocul plicii fesiere). 


Linia 3 este reprezentată de linia mediană subaxilară, care este perpendiculară pe articulația 
coxofemurală. 

Se continuă pe hemibazinul şi hemitoracele stâng şi se prelucrează tot pe trei linii, având 
aceeaşi reprezentare ca pe partea dreaptă. 


a) Frământatul cu o mână (se efectuează pe trei linii pe hemibazinul şi hemitoracele 
drept şi apoi se continuă pe hemibazinul şi hemitoracele stâng) 


- Pe hemibazinul şi hemitoracele drept 


Linia 1 — Maseurul poziţionează mâna dreaptă 
pe coapsă, sub plica fesieră, cu policele orientat 
spre şanţul paravertebral drept, apăsând în jos şi 
uşor în lateral şi cu indexul (ajutat de degetele 3-5) 
spre partea latero-externă a musculaturii paraver- 
tebrale, adunând musculatura spre police 
(fig.111.40). 

Apoi efectuează frământatul cu podul palmei, 
cu indexul (ajutat de degetele 3-5) şi cu policelepe = a 
musculatura fesieră şi pe cea paravertebrală, __ Fig. HIL40 — Prământatul cu o mână 
A A ' si : app š — linia 1 (pe musculatura fesieră si paravertebrală) 
începând de la nivelul plicii fesiere, până la nivelul 
coastei T; sau T. Se revine şi se reia. 


Linia 2 — Maseurul poziţionează mâna dreaptă pe partea postero-externă a coapsei, sub plica 
fesieră, cu policele orientat spre partea latero-externă a musculaturii paravertebrale şi cu indexul 
(ajutat de degetele 3-5) spre linia mediană subaxilară (în deschiderea formată de acestea se află 
linia imaginară care uneşte vârful inferior al omoplatului cu mijlocul plicii fesiere). 

Apoi efectuează frământatul cu podul palmei, cu indexul (ajutat de degetele 3-5) şi cu policele pe 
musculatura fesieră şi pe cea de pe zona lombară şi cea toracală, începând de pe plica fesieră, 
urmărind liniile indicate, până la vârful inferior al omoplatului. Se revine şi se reia. 


Linia 3 — Maseurul poziţionează mâna dreaptă 
pe articulaţia şoldului, cu policele deasupra liniei 
subaxilare, orientat spre omoplat şi cu indexul 
(ajutat de degetele 3-5) sub linia mediană 
subaxilară, orientat spre partea anterioară a axilei 
(fig. 1.41). 

Apoi efectuează frământatul cu podul palmei, 
cu indexul (ajutat de degetele 3-5) şi cu policele pe 
musculatura de pe zona lombară şi de pe cea 


iii ñ F CES Fig. 111.41 — Frământatul cu o mână 
toracală, începând de la nivelul crestei iliace, — linia 3 


urmărind liniile indicate, până la axilă. Se revine si 
se reia. 

— Pe hemibazinul si hemitoracele stâng 


Linia 1 — Maseurul poziţionează mâna dreaptă pe coapsă, sub plica fesieră, cu indexul (ajutat 
de degetele 3-5) orientat spre șanțul paravertebral stâng (apăsând în jos şi uşor în lateral) şi cu 
policele spre partea latero-externă a musculaturii paravertebrale (adunând musculatura spre 
index). 

Apoi efectuează frământatul cu podul palmei, cu indexul (ajutat de degetele 3-5) şi cu 
policele pe musculatura fesieră şi pe cea paravertebrală, începând de la nivelul plicii fesiere, până 
la nivelul coastei Ts sau T. Se revine şi se reia. 


Linia 2 — Maseurul poziţionează mâna dreaptă 
pe partea postero-externă a coapsei, sub plica 
fesieră, cu policele spre linia mediană subaxilară (în 
deschiderea creată de acestea se află linia imaginară 
care uneşte vârful omoplatului cu mijlocul plicii 
fesiere) şi cu indexul (ajutat de degetele 3-5) 
orientat spre partea latero-externă a musculaturii 
paravertebrale (fig. 111.42). 

Apoi efectuează frământatul cu podul palmei, 
cu indexul (ajutat de degetele 3-5) şi cu policele pe Fig. 111.42 — Frământatul cu o mână 
musculatura fesieră şi pe cea de pe zona lombară şi — linia 2 (mediană) 
cea toracală, începând de pe plica fesieră, 
urmărind liniile indicate, până la vârful inferior al 
omoplatului. Se revine şi se reia. 


Linia 3 — Maseurul poziţionează mâna stângă 
pe articulaţia şoldului, cu policele deasupra liniei 
subaxilare, orientat spre omoplat şi cu indexul 
(ajutat de degetele 3-5) sub linia subaxilară, 
orientat spre partea anterioară a axilei (fig. 111.43). 

Apoi efectuează frământatul cu podul palmei, 
cu indexul (ajutat de degetele 3-5) şi cu policele pe 


m: Fig. 111.43 — Frământatul cu o mână 
musculatura de pe zona lombară şi de pe cea — linia 3 


toracală, începând de la nivelul crestei iliace, 
urmărind liniile indicate, până la axilă. Se revine şi se reia. 

Se intercalează netezirea cu ambele mâini, pe musculatura paravertebrală şi pe liniile 
subaxilare şi se trece la frământatul cu ambele mâini. 

HI MASAJUL SI KINETOTERAPIA COMPLEMENTARĂ 
ÎN ZONA FESELOR 


e Delimitarea anatomică a zonei fesiere 
a) În partea inferioară - de plica feselor; 


b) În partea superioară - median de extremitatea proximală a vertebrei S, iar bilateral, de 
crestele iliace; 


c) În părţile laterale - de liniile mediane subaxilare care sunt perpendiculare pe articulațiile 
coxofemurale. 


e Delimitarea regională pentru zona fesieră 

a) În partea inferioară - de treimea mijlocie a coapselor sau de articulațiile genunchiului, în 
funcţie de diagnostic; 

b) În partea superioară - de ultima vertebră toracală şi de perechea a 12-a de coaste; 


c) În părţile laterale - de liniile mediane subaxilare, care sunt perpendiculare pe partea 
latero-externă a articulaţiilor genunchilor. 


e Descrierea anatomică a zonei fesiere 


Oase: 

— oasele bazinului: ilion, ischion; 

— osul sacru; 

— osul coccis. 

Articulaţii: 

a) Articulaţii mobile, pluriaxiale: articulaţia intervertebrală L+-S, şi articulațiile coxofemurale; 

b) Articulaţii fixe: articulațiile oaselor bazinului (intervertebrale sacrale, sacroiliace, 
sacrococcigiene, intervertebrale coccigiene şi ilioischiene). 


Muşchi (vezi tabelul II.I). 

Articulatiile sacro-iliace Osul iliac 


m Oase coxale 


E] Osul sacru Osul — 


sacrum 
E Coccis 


Coccis Coccis 


Simfiza pubianá 


Fig. 111.49 — Oasele bazinului Fig. 111.50 — Articulațiile şi oasele bazinului 


Mușchiul pătrat — Muşchiul fesier mijlociu 


femural 


Muşchiul fesier mic 


° 


Tuberozitatea 
ischiatică - 
Muschiul piriform 


Muschiul gemen superior 
Muschiul obturator 


intern 


Muschiul fesier Muschiul gemen inferior 


mare 


° 


Marele trohanter 


Fig. 111.51 — Musculatura fesieră 

TAVANANI ANAILOV ALLAASNI *INIDI2IO 
XIVZIIVINDSVA 


HTHI INAY L 


ORDINEA SI TEHNICA DE PRELUCRARE 


Tratamentul pe regiunea fesieră se începe cu prelucrarea ţesuturilor cu toate manevrele 
masajului pe fesa dreaptă, apoi pe cea stângă. 

Poziţia pacientului poate fi: pe pat, în decubit ventral, cu mâinile pe lângă corp şi în uşoară 
abducţie, cu sau fără pernă sub abdomen, cu picioarele în uşoară abducţie, cu sau fără rulou sub 
articulațiile gleznelor, în decubit lateral dreapta sau stânga, cu pernă între genunchi şi glezne. 

Poziţia maseurului poate fi: în ortostatism sau în şezut, cu şoldul drept la nivelul gambei 
pacientului. 

Poziţia pacientului, precum şi cea a maseurului, nu se descriu la efectuarea fiecărei manevre, 
ci numai atunci când acestea se schimbă. 

Fiecare manevră (cu formele ei) se repetă de 3-5 ori pe aceeaşi linie şi în cadrul aceloraşi 
limite, în funcţie de diagnostic. 


Masajul zonal se efectuează pe musculatura fesieră şi pe plicile fesiere. 

În cadrul masajului zonal se insistă cu manevrele: 

- frământatul cu o mână, cu ambele mâini, în contratimp şi vibraţiile pe musculatura 
fesieră; 

- geluirea, fricţiunea şi vibraţiile pe crestele iliace şi pe plicile fesiere. 


I. FESA DREAPTĂ 


A. MANEVRELE PRINCIPALE 


Poziţia pacientului: pe pat, în decubit ventral, cu mâinile pe lângă corp şi în uşoară abducţie, 
cu sau fără pernă sub abdomen, cu picioarele în uşoară abductie, cu sau fără rulou sub articulațiile 
gleznelor. 

Poziția maseurului: în ortostatism, cu şoldul drept la nivelul gambei pacientului. 


1. NETEZIREA 


a) Netezirea cu ambele mâini (se efectuează pe două linii) 


Linia 1 — Maseurul poziţionează mâna dreaptă pe partea postero-externă a plicii 
genunchiului, iar mâna stângă, pe partea postero-internă, sau ambele pe jumătatea coapse. 

Apoi, cu ambele mâini efectuează netezirea pe grupa de muşchi posterioară a coapsei, 
începând de pe plica genunchiului, continuând pe musculatura fesieră şi pe cea a zonei lombare, 
până pe coasta 12. Se revine şi se reia. 


Linia 2 — Maseurul poziţionează mâna dreaptă pe partea latero-externă a articulației 
genunchiului, iar mâna stângă, pe partea latero-internă. 

Apoi, cu ambele mâini efectuează netezirea: mâna dreaptă începe de pe partea latero-externă 
a articulației genunchiului, continuă pe grupa de muşchi latero-externă a coapsei, pe partea latero- 
externă a şoldului şi a zonei lombare, până pe ultima coastă. 

Mâna stângă începe de pe partea latero-internă a articulației genunchiului, continuă pe grupa 
de muşchi latero-internă a coapsei până la plica pelvină, apoi pe musculatura fesieră şi pe cea 
paravertebrală, până la ultima coastă, unde mâinile se petrec. Se revine şi se reia. 


b) Netezirea cu degetele 2-5 (se efectuează pe trei linii) 


Linia 1 — Maseurul suspendă mâna dreaptă deasupra părții latero-externe a genunchiului şi 

poziţionează degetul 2 pe santul format de grupa de muşchi posterioară şi cea latero-externă, d.3 
şi 4 pe şanţurile formate de muşchii grupei latero-externe, iar d.5 pe șanțul dintre grupa de muşchi 
latero-externă şi cea anterioară. 

Apoi efectuează netezirea cu degetele 2-5 pe șanțurile indicate, începând de sub linia externă 
a articulației genunchiului, până la creasta iliacă. În continuare, netezirea se efectuează pe zona 
lombară, până la ultima coastă. Se revine şi se reia. 


Linia 2 — Maseurul suspendă mâna dreaptă deasupra articulației genunchiului şi poziţionează 
degetul 2 pe santul format de grupa de muşchi latero-internă şi cea posterioară, d.3 şi 4 pe 
şanţurile dintre muşchii şi fasciile grupei posterioare, iar d.5 pe santul format de muşchii grupei 
posterioare şi ai celei latero-externe. 

Apoi efectuează netezirea cu degetele 2-5 pe şanţurile indicate, începând de sub linia 
posterioară a articulației genunchiului, până la plica fesieră. În continuare, netezirea se efectuează 
pe musculatura fesieră şi pe cea de pe zona lombară, până pe ultima coastă. Se revine şi se reia. 


Linia 3 — Maseurul suspendă mâna stângă deasupra părţii latero-interne a genunchiului şi 
poziţionează degetul 2 pe şanţul format de grupa de muşchi posterioară şi cea latero-internă, d.3 şi 
4 pe şanţurile create de muşchii grupei latero-interne, iar d.5 pe şanţul format de muşchii grupei 
latero-interne şi ai celei anterioare. 

Apoi efectuează netezirea cu degetele 2-5 pe șanțurile indicate, începând de sub linia latero- 
internă a articulației genunchiului, până la plica pelvină. Se revine şi se reia. 


c) Netezirea în mişcare centrifugă şi centripetă pe fese 


Poziţia maseurului: în ortostatism, cu faţa spre regiunea de tratat. 


1. În mişcare centrifugă > 
Maseurul poziţionează mâna dreaptă para- 
vertebral dreapta pe fesă (cu degetele orientate spre 
musculatura paravertebrală) şi suprapune mâna 
stângă peste mâna dreaptă (cu degetele orientate 

spre coapsă) (fig. 111.52). 

Apoi, cu mâinile în mişcare centrifugă, 
efectuează netezirea pe fesă, spre articulaţia 
coxofemurală. 

Mâna dreaptă, în mişcare, orientează degetele 
spre plica fesieră, iar mâna stângă, spre creasta 
iliacă şi îmbracă fesa pe limita superioară şi pe cea inferioară, până la linia mediană a corpului. 
Apoi mâinile se rotesc, revin la poziţia inițială şi se reia manevra. 


l 
Fig. 111.52 — Netezirea în mişcare centrifugă 


2. În mişcare centripetă 

Maseurul poziţionează mâna dreaptă cu partea 
cubitală pe plica fesieră (cu degetele orientate spre 
articulația coxofemurală şi cu podul palmei pe plica 
pelvină), apoi mâna stângă cu partea cubitală, pe 
creasta iliacă, urmărind-o cu degetele orientate spre 
articulaţia şoldului şi cu podul palmei pe vertebrele 
Ls-S. (fig. 111.53). 

Apoi, cu mâinile în mişcare centripetă 
efectuează netezirea, îmbrăcând fesa pe partea 
superioară şi pe cea inferioară, până pe articulaţia 
coxofemurală, unde se suprapun. În continuare, 


å 


Fig. 111.53 — Netezirea în mişcare centripetă 

netezirea se efectuează până la linia mediană a bazinului. Apoi mâinile se rotesc, revin la poziţia 
inițială şi se reia manevra. 


a) Netezirea cu mână după mână 


Maseurul suspendă mâna dreaptă şi poziţionează degetele 2-5 pe grupa de muşchi 
posterioară a coapsei deasupra plicii genunchiului, succedate de degetele 2-5 ale mâinii stângi. 

Apoi efectuează netezirea pe grupa de muşchi posterioară a coapsei, pe musculatura fesieră şi 
pe cea paravertebrală, începând de deasupra plicii genunchiului, până la nivelul coastei T12. Se 
revine şi se reia, lipindu-se şi palmele. 


e) Netezirea sub formă de pieptene 


Maseurul poziţionează mâna dreaptă pe partea postero-externă, la nivelul plicii Apoi, cu 
ambele mâini efectuează netezirea cu partea dorsală pe grupa de muşchi posterioară a coapsei, 
începând de deasupra plicii genunchiului, până la plica fesieră. În continuare, netezirea se 
efectuează pe musculatura fesieră şi pe cea de pe zona lombară, până la ultima coastă. Se revine şi 
se reia. În general, pe zona fesieră se insistă mai mult cu această formă de netezire (în funcţie de 
volumul fesei şi de scopul urmărit). 

Se intercalează netezirea cu ambele mâini şi se trece la frământatul cu o mână. 


2. FRĂMÂNTATUL 


a) Frământatul cu o mână (se efectuează pe trei linii) 


Linia 1 — Maseurul poziţionează mâna dreaptă pe partea latero-externă a articulației 
genunchiului, cu policele pe şanţul dintre grupa de muşchi posterioară şi cea latero-externă, iar cu 
indexul pe şanţul dintre grupa de muşchi anterioară şi cea latero-externă. 

Apoi efectuează frământatul cu podul palmei, cu indexul (ajutat de degetele 3-5) şi cu 
policele pe grupa de muşchi latero-externă a coapsei, începând de pe partea latero-externă a 
articulației genunchiului, până la creasta iliacă. În continuare, frământatul se efectuează pe cea de 
pe zona lombară, până la ultima coastă. Se revine şi se reia. 


Linia 2 — Maseurul poziţionează mâna dreaptă pe plica genunchiului, cu policele pe șanțul 
dintre grupa de muşchi posterioară şi cea latero-internă, iar indexul, pe șanțul dintre grupa de 
muşchi posterioară şi cea latero-externă. 

Apoi efectuează frământatul cu podul palmei, cu indexul (ajutat de degetele 3-5) şi cu 
policele pe grupa de muşchi posterioară a coapsei, începând de la plica genunchiului, până la plica 
fesieră. În continuare, frământatul se efectuează pe musculatura fesieră, apoi pe cea de pe zona 
lombară (în deschiderea creată de index şi police aflându-se linia care uneşte vârful omoplatului 
cu mijlocul plicii fesiere), până la ultima coastă. Se revine şi se reia. 


Linia 3 — Maseurul poziţionează mâna stângă pe partea latero-internă a articulației genun- 
chiului, cu policele pe șanțul dintre grupa de muşchi posterioară şi cea latero-internă şi cu indexul 
pe șanțul dintre grupa de muşchi anterioară şi cea latero-internă. 

Apoi efectuează frământatul cu podul palmei, cu indexul (ajutat de degetele 3-5) şi cu 
policele pe grupa de muşchi latero-internă a coapsei, începând de la linia internă a articulației 
genunchiului, până la plica pubiană. Cu mâna dreaptă, frământatul se efectuează pe musculatura 
fesieră şi apoi pe cea paravertebrală, până la ultima coastă. Se revine şi se reia. 

Se intercalează netezirea cu ambele mâini şi se trece la frământatul cu ambele mâini. 

